“Йәмле яҙ тормошобоҙға яңы һулыш алып килә, дәртләндерә, илһамландыра, ҡанатландыра. Йыл да ҡабатланып тороуына ҡарамаҫтан, беҙ уны һәр саҡ ашҡынып, ниндәйҙер мөғжизәгә ышанып көтәбеҙ. Тәбиғәттә тереклек тантана иткәндә күңелдәр ҙә наҙға, нәфислеккә, камиллыҡҡа ынтыла. Юҡҡа ғына һәр төрлө матурлыҡ бәйгеләре тап ошо көләс миҙгелдә үткәрелмәйҙер. Март аҙағында баш ҡалабыҙҙың Актерҙар йорто сәхнәһендә үткән “Урал аръяғы гүзәле – 2016” республика конкурсында ла, Яҙһылыуҙың һынланышы булып, ете һылыуҡай сибәрлектә, тапҡырлыҡта көс һынашты.” Журнал Гөлдәр Яҡшығолованың гүзәллек бәйгеһенән “Йәшлек – үҙе матурлыҡ” репортажы менән асыла.\nАртабан – “Беҙҙең тышлыҡта” рубрикаһы. “Үтә лә тыйнаҡ был ханым матбуғатта, радио-телевидениела сығыш яһарға, ғөмүмән, үҙе, ҡаҙаныштары хаҡында һөйләргә яратмай. Тыйнаҡлығы баҫалҡылыҡтан түгел, ғәжәйеп тәрән әҙәптән. Ләкин ул телмәр тота икән, ауыҙынан сыҡҡан һәр һүҙен алтынға бәрәбәр күреп, йотлоғоп тыңлайҙар, һәр ғилми эшен ҙур асышҡа тиңләйҙәр, ә уҡыусыларын төбәк иҡтисадында иң көслө белгестәр тип таныйҙар. Оло ғалимә, иҡтисад фәндәре докторы, профессор, БДУ-ның Иҡтисад, финанс һәм бизнес институты кафедраһы мөдире Рәйлә Хөрмәт ҡыҙы Бәхетованың исем-шәрифтәрендә үк сағылған яҙмышы менән танышып, күптәр “Бәхет ҡапҡаларына, ҡаҙаныш-ихтирамға илткән юл ҡайҙа?” тигән һорауға яуап табыр, моғайын”, – тип яҙа ”Тормошобоҙ балаларҙа ҡабатлана” мәҡәләһендә Альмира Кирәева. Тормошоноң һәр өлкәһендә уңышҡа өлгәшкән был шәхестең милләтебеҙ булмышы, яҙмышы хаҡында фекерҙәре лә ифрат үҙенсәлекле, бер кемдекенә лә оҡшамаған: “Башҡорт – тәбиғәт балаһы. Иҫәп-хисап буйынса түгел, хис-тойғоға таянып йәшәй ул. Ләкин күптәр хис-тойғоноң бер ни менән тиңләп булмай торған ҡиммәт икәнен белеп бөтмәй. Был хазинаны сарыф итмәй һаҡлау, йыш сайпылтмау мөһим. Уның менән идара итеү, туплай барып, ҙур маҡсаттарға илтеүсе ғәйрәткә әйләндерергә өйрәнеү зарур. Сөнки хис – ғәжәйеп тығыҙ энергия сығанағы. Бер һайлаған юлдан, фәндә әйтелгәнсә, магистраль траекториянан тайпылмауҙың ғына яҡты хыялға алып барыуын онотмаһын ине йәштәребеҙ”.\n“Нух пәйғәмбәрҙең серле кәмәһе Туфан һыуы тынып, ер ҡалҡҡас, тап Торатау итәгенә килеп туҡтай, тигән фараз йәшәй халыҡта. Ер күренмәҫме тип, ҡарап килеү өсөн ҡарғаны осора имеш ул. Ҡош ҡоро ерҙең күренеүен ҡайтып хәбәр иткәс, Нух пәйғәмбәр усаҡ яғып, бутҡа бешерергә ҡуша. Шатлыҡлы хәбәр алып ҡайтҡан өсөн, иң тәүҙә бутҡаны ҡарғаға ашата. Шунан ҡалған яҙ етеп, ер ҡарҙан асыла башлау менән, бар ғәләмдең Ҡарға бутҡаһына сығыуы.\nТуфан һыуының ер аҫтына киткән урыны Торатау эргәһендә булыуына тағы ла бер дәлил – уның эргәһендәге Туғар – Салған күле. Халыҡ телендә “төпһөҙ” тип исем алған был күлдең тәрәнлеген үлсәү мөмкин дә түгел. Тимәк, ул ер аҫты һыуҙары менән тоташҡан, тип дөрөҫләп ҡуялар дәлилдәрен.\nБына ошо Торатау итәгенә һыйынып ҡына ултырған Ишембай районы Урман-Бишҡаҙаҡ тигән ауылда йәшәй улар – Рәйсә һәм Нурғәле Ғәлиндар. Моғайын да, йәш, дәртле, сәмле ҡалыуығыҙҙың сере – ошо гүзәл тәбиғәт ҡомартҡыһы янында тормош ҡороуығыҙҙалыр әле, тип өндәшәм уларға”, – тип яҙа Гөлназ Ҡотоева, матур ғаиләгә һоҡланып. “Парлы ғүмерҙәр” рубрикаһы аҫтындағы мәҡәлә “Ғүмер ҡото – мөхәббәттә” тип атала.\nКиләһе мәҡәлә лә – ошо район уңғандары хаҡында. “Ишембайҙарҙың һөҙөмтәле, матур эштәрен өйрәнеү маҡсатында бында Башҡортостан Республикаһы Ҡатын-ҡыҙҙар союзының зона конференцияһына күрше-тирә райондарҙан һәм ҡалаларҙан уларҙың әхирәттәре йыйылды”. Альмира Кирәеваның “Өйөм ғәме – ил ғәме” яҙмаһы “Юлдар саҡыра" рубрикаһы аҫтында урын алған.\n“Ысын талант эйәһенең сәхнәлә һәр һүҙе, ым-хәрәкәте, ҡарашы күңелдә йөҙ төрлө тойғо уятырға һәләтле, сөнки ул йөрәк йылыһы менән йәнгә нескә генә ҡағылып үтә лә, зар-юшҡындарҙы йыуып төшөрөп, яраларҙы имләй, күктәргә сойорғота, бәхеткә сорнай. Рәсәйҙең атҡаҙанған, Башҡортостандың һәм Татарстандың халыҡ артисткаһы Сәүиә Сираева – шундай оҫталыҡҡа эйә аҫыл актрисаларҙың береһе. Үҙебеҙ ҙә ул уйнаған спектаклдәрҙә тәрбиәләндек, уның героинялары кеүек сая ла, көслө лә, хисле лә, шаян да булырға өйрәндек, тиер инем хатта. Бөгөн 82 йәшендә лә ул һүнмәҫ йәшәү ҡеүәте һәм ҡабатланмаҫ образдары менән тамашасыларҙы һоҡландырыуын дауам итә. Аһәңле һөйкөмлөлөгө, сабыр аҡылы, тапҡыр һүҙе һәм сабыйҙарса ихласлығы менән арбай! Бөтә ғүмерен сәхнәгә бағышлаған данлыҡлы ханымдың ҡаҙаныштары һәм һыҙланыуҙары, үткәне һәм бөгөнгөһө йәшәүҙең үҙе кеүек ҡатмарлы һәм сағыу булыуы менән мәртәбәле”. Альбина Ғөбәйҙуллинаның “Арҙаҡлы ҡатын-ҡыҙҙарыбыҙ” рубрика аҫтындағы “Һынау аша килә бәхет!” мәҡәләһе билдәле актрисабыҙға арналған.\n“Чернобыль… Рус теленән тәржемә иткәндә был һүҙ “ҡара ваҡиға” тигән мәғәнәлә яңғырай. Ысынлап та, күпме кешеләрҙең яҙмышына ҡара тап булып ятты Чернобыль һәләкәте. Тормош туҡтап ҡалған Припять ҡалаһы, ер йөҙөнән юҡ ителгән ауылдар, тәләфләнгән тәбиғәт – былар барыһы ла беҙгә, “бер-берегеҙгә, ер-һыуҙарыбыҙға ҡарата аяулы, рәхимле, мәрхәмәтле булығыҙ!” тип иҫкәртә кеүек. Фажиғә шаһиты булған Мөнирә һәм Дамир Ғәлимовтар хаҡында Гөлдәр Яҡшығолованың “Ул көн хәтерҙә бөгөн дә...” мәҡәләһенән уҡырһығыҙ.\n“Буҙаның файҙаһы, туҡлыҡлылығы хаҡында һәр кем белә. Уның таралыу географияһы ла киң. Һуңғы ваҡытта республикала Буҙа байрамын үткәреү матур бер йолаға әйләнде. Һоло эсемлегенә арналған тантананың түренә, әлбиттә, буҙа ҡуйыла. Сәмле ярыш, дәртле өмә төҫөн ала байрам. Һәр хужабикә үҙе әҙерләгән буҙаны тәмләргә саҡыра. Бер үк ярманан, бер үк ысул менән әҙерләнә лә инде ул, тиерһегеҙ. Тәме, нишләптер, һәр кемдеке үҙенсә килеп сыға шул: бер оҫтабикәнең эсемлеге ҡаймаҡ ише телгә яғылһа, икенсеһенеке, әйтерһең, һыуһынды ҡандыра, өсөнсөһөнөкө телде йоторлоҡ тәмле!” Гөлназ Ҡотоеваның Белорет районында уҙған буҙа байрамы хаҡында мәҡәләһе “Милли йолаларыбыҙ” рубрикаһы аҫтында урын алған.\n“Фәрештә һүҙе Ҡөрьәндең һикһәндән күберәк аятында телгә алына. Улар – Аллаһтың нурҙан яратылған ҡолдары. Улар гонаһһыҙ, нәфсеһеҙ, енесһеҙ һәм ашау-эсеүгә, йоҡоға һис мохтаж түгел. Фәрештәләрҙең йөкләмәләре – Аллаһ Тәғәләгә һис туҡтауһыҙ ғибәҙәт ҡылып, уны данлап, ҡушҡандарын үтәү. Фәрештәләр күҙгә күренмәй, улар ике, өс, дүрт, хатта алты йөҙ ҡанатлы ла була һәм төрлө ҡиәфәттә сағыла ала. Мәҫәлән, Мөхәммәт пәйғәмбәр саллалаһу ғәләйһис-сәләмгә Ябраил фәрештә ысын үҙ ҡиәфәтендә лә, аҡтан кейенгән ир сүрәтендә лә күренгән”. Фәнирә Ғайсина әҙерләгән “Аллаһ бәрәкәте” рубрикаһының киләһе сығарылышы фәрештәләргә бағышланған. Шул уҡ биттә мөһим доғалар ҙа бирелгән.\n“Бәләкәйҙән “Башҡортостан ҡыҙы”нда үҙем хаҡында мәҡәлә күрергә хыялландым. Был теләк юҡтан бар булманы, уның үҙенә күрә тарихы бар. Дүрт йәшемдә баҫма иғлан иткән шәл сите бәйләү бәйгеһендә ҡатнашып, йыллыҡ подписка менән бүләкләндем. Өләсәйемә эйәреп, ярышҡа маҡсатлы әҙерләндем, икебеҙҙең дә бәйләм өлгөләребеҙ, исем-шәрифтәребеҙ баҫылып сыҡты. Журнал өйгә былай ҙа килә торғайны, әлбиттә, ләкин киләһе йылға подписканы бүләккә отоуыбыҙ үҙе бер ҡыуаныс булды. Шулай бер яңы һанын ҡарап ултырҙым да, өләсәй, ә был журналда баҫылыр өсөн нимә эшләргә кәрәк, тип һораным. Ҡәҙерлемдең “Башҡортостан ҡыҙы”нда иң егәрле, иң аҡыллы, иң матурҙарҙы ғына баҫалар тигән яуабынан һуң уңышты ошо журнал менән үлсәй башланым. Унда сығырлыҡ кимәлдә шәп булырға тигән хыял яралды һәм ул мине һәр ваҡыт алға әйҙәне”, – ти режиссерлыҡ эштәре менән Рәсәй һәм донъя кимәлендәге ҙур еңеүҙәргә лайыҡ яҡташыбыҙ, әлеге көндә Федераль каналдар өсөн документаль фильмдар эшләүсе Гөлназ Ғәлимуллина”. Уның хаҡындағы мәҡәләһен Гөлнара Хәлфетдинова “Йәшәүебеҙ – мәлде мәлгә ялғау” тип атаған.\n“…Алда кашауай егелгән ике ат бара. Береһенең санаһына мөгөҙөнән уратып сыбар һыйыр бәйләнгән. Арттарынан нисек тә ҡалмаҫҡа тырышып, ҡыҙыл ғына итек, шундай уҡ төҫтә пальто кейгән бәләкәй генә бер ҡыҙ йүгерә. Ҡулында сыбығы ла бар. Йығылып китә лә, тора һалып, тағы йүгерә. Ә санала – уның иң ҡәҙерле кешеһе. Ни эшләп ул ҡыҙына бер генә булһа ла ҡайырылып ҡарамай икән? Ни өсөн уны ла алманылар?”..... Был юлдар – Хәлиҙә Чембарисованың “Үкенес” хикәйәһенән. Ваҡиғаларҙың дауамын журналда уҡып белерһегеҙ.\nӘҙәбиәт һөйөүселәр шулай уҡ Гөлсирә Шафиҡованың шиғырҙарын уҡып кинәнер. Нажиә Игеҙйәнованың “Хәҙер алдашмайым” тигән мәрәкәле монологы менән Марсель Сәлимовтың “Хаҡлы дама” юмористик хикәйәһе лә күңелегеҙҙе күтәрер.\n“Марттың матур бер көнө ине ул. Мәскәү уртаһындағы ҙур китапхана залында, “Мәҙәниәттәр диалогы” ойошмаһы ярҙамында, яңыраҡ асылһа ла, байтаҡ эш башҡарып өлгөргән “Сәсән” ижад студияһы Башҡортостандың халыҡ шағиры Мостай Кәрим ижадына арналған кисә үткәрҙе, – тип яҙа Гөлнара Буранҡаева. – Рәсәйҙең баш ҡалаһы уртаһында үткән рухлы осрашыуҙарҙа төплө фекерҙәр ишетеп, тәжрибә уртаҡлашып, глобализация шарттарында сит яҡта ла йәштәребеҙҙең берләшеүенә ҡыуандыҡ. Мәскәү башҡорттары – бөгөн төрлө яҡҡа һибелгән милләттәштәребеҙгә өлгө. Улар көслө, рухлы, аҡыллы, берҙәм һәм тәүәккәл. “Мин һигеҙ йыл элек Мәскәүгә күсеп килгәндә, бында беҙҙекеләр әҙ, үҙебеҙҙең төрлө түңәрәктәр, клубтар хаҡында хыялланырлыҡ та түгел һымаҡ ине, һуңғы биш йылда мөғжизәгә тиң күтәрелеш булды. Мәскәү бөгөн беҙҙеке”, – ти Башҡортостандың Рәсәй Федерацияһы Президенты янындағы Тулы хоҡуҡлы вәкиллеге етәксеһе ярҙамсыһы Айгөл Сакаева”. Баш ҡалабыҙҙағы милләттәштәребеҙ хаҡындағы “Иркен икән Мәскәү һауаһы” мәҡәләһе 26-сы биттә урынлашҡан.\n“Урамда яҙ… Бар тереклектең гөрләп-геүләп торған сағы. Берәүҙәр баҡса мәшәҡәттәренән йәм таба, икенселәр алда көтөлгән йәйге ялға уй-ниәттәр барлай. Ә сығарылыш уҡыусылары һәм уларҙың атай-әсәйҙәре яуаплы ла, тынғыһыҙ ҙа имтихандар осорона аяҡ баҫа. Йыш ҡына шундай хәл күҙәтелә: һынауҙар мәлендә ата-әсәләр балаларына ҡарағанда нығыраҡ борсола, көйәләнә. Ә бит үҙ көсөнә ышанып, имтихандарҙы уңышлы тапшырырға өмөтләнеп йөрөгән йәш кешенең, ата-әсәһенең борсолоуын күргәндән һуң, күңеленә шик-шөбһә оялауы бар”. “Психолог нимә ти?” рубрикаһында Ғәлиә Сәлихова биргән кәңәштәр оло һынауҙар алдында торған уҡыусыларҙың ата-әсәләре өсөн бик урынлы булыр.\n“Халыҡта “сихут” тип йөрөтөлгән ҡурҡыныс ауырыу медицина тарафынан “еңелеп”, сигенгән еренән һуңғы йылдарҙа яңынан баш ҡалҡытты. Бөгөн уның менән башлыса кемдәр ауырый, мәкерле сирҙән нисек һаҡланырға? Ошо һәм башҡа һорауҙарға Республика туберкулезға ҡаршы диспансерының баш табибы урынбаҫары Миңнур Миңлеәхмәт ҡыҙы Азаматова яуап бирә.\nТал сыбығынан, һаламдан үрелгән матур-матур әйберҙәрҙе күргән, һоҡланған, хатта тотоп ҡараған бар. Ә бына ябай ҡағыҙҙан, хатта гәзит биттәренән кәрзин үреүҙәре хаҡында белә инегеҙме? Бөрйән районы Иҫке Монасип ауылында йәшәүсе Гөлфирә Көнәфина журнал уҡыусыларҙы ҡағыҙҙан кәрзин үрергә өйрәтә.\nИң һомғол ағас булып танылған ҡайындың туҙы ла, асылмаған бөрөһө лә, япрағы ла шифалы. Ә инде иртә яҙҙан беҙҙе ҡыуандырған ҡайын һыуы мөғжизәле көскә эйә. Тәбиғәт үҙе беҙгә бүләк иткән файҙалы матдәләр йыйылмаһы ул. Ҡайын һыуының шифаһы, уны һаҡлау ысулдары хаҡында 32-се биттә уҡырһығыҙ.\nЯулыҡ, шарф, палантин... Ҡарап торғанда ябай ғына, бәләкәс кенә аксессуарҙар беҙҙең кейемгә яңы һулыш өрөргә, көтөлмәгәнсә үҙгәртергә, ҡабатланмаҫ матурлыҡ бирергә, кәйефте сағылдырырға һәләтле. Яулыҡ һәр дәүерҙә лә заманса күренеүе менән отошло. Бөгөн бигерәк тә шаҡмаҡ рәүешендәгеһе модала, көнбайышта уны “карэ” тип йөрөтәләр. Йөҙҙө асҡан ебәк яулыҡ һәр ҡатын-ҡыҙҙың гардеробында булырға тейеш, тигән фекерҙә дизайнерҙар. Образға үҙенсәлек, серлелек, нәзәкәтлек өҫтәгән был әйбер – көндәлек кейемде байытыуҙың иң еңел ысулы ла. Бары йәтеш итеп яурынға һалыу серҙәрен генә белеү кәрәк. Стилист-имиджмейкер Зилә Сәфиуллина “Башҡортостан ҡыҙы” уҡыусыларына яулыҡты бәйләүҙең бер нисә алымын күрһәтә. Модель – Гөлгөнә Баһауетдинова.\n“Башҡортостан ҡыҙы” журналы Башҡортостан ҡатын-ҡыҙҙары союзы (рәйесе – Р. И. Солтанова) һәм Башҡорт ҡатын-ҡыҙы йәмғиәте (рәйесе – Р. И. Солтангәрәева) менән берлектә “Милли биҙәк” бәйгеһен иғлан иткәйне. Быйылғы ҡул эштәре бәйгеһе кейемдәрҙә һәм биҙәүестәрҙә башҡорт милли мотивтарын сағылдырыу оҫталығына арнала. Был һанда Ғафури районы һылыуы Рәйлә Сабитованың үҙенсәлекле биҙәкле кейемдәре баҫылған. Конкурста ҡатнашыу өсөн әле лә һуң түгел, милли орнамент менән биҙәлгән кейемдәрегеҙҙе фотоға төшөрөп, редакцияға ебәрә алаһығыҙ.\n“Әсә йөрәге” шиғыр бәйгеһе лә дауам итә. “Башҡортостан ҡыҙы” иғлан иткән ярышта ҡатнашыу өсөн әсәлек тойғоларын данлаған, ғәзиз әсәйҙәргә йә сабыйҙарға арналған бер шиғырҙы видеоға төшөрөп, журналдың электрон адресына юлларға кәрәк.\nТормош мәшәҡәттәренә бирелеп китеп, яратҡан баҫмағыҙға яҙылырға онотоп ҡуймағыҙ, подписканың ҡыҙған мәле, тип тә иҫегеҙгә төшөрәбеҙ, ҡәҙерле дуҫтар!


Иҫәп яҙмаһы процесын нисек урап Чатрулетка верификация - Бөтә донъя видео чат! Бөтә ил, сит ил, бөтә донъя.\nChatroulette - популяр сайты, интернет тәҡдим-менән текслы чаттар, видео һәм тауышИдеяһы шунда, кешеләр менән осрашыу өсөн сәйер бәйләнеш формалары һәм бөтә донъяға юғары булыуын күрһәтә. Был башҡа ҡыҙыҡһынған менән алмашыу һәм дуҫтары өсөн платформа булдырылған. Теләһә ниндәй незнакомцы буйынса бөтә донъя менән аралашыу мөмкинлеген бирә файҙаланыусыларға осраҡлы сайтында. Ағымдағы сеанс чат мөмкинлектәре бар һәм зәргәр белер, тип, һәм шулай уҡ башҡа файҙаланыусыға.\nШулай итеп, ҡулланыусы булараҡ, варианты, осраҡлы ҡулланыусылар менән аралаша ала, шулай уҡ уның менән аралаштырған тел ул.\nТөрлө сайттар өсөн ҡулланыуҙы маҡсат, ҡыҙыҡһыныу менән оҡшамаған кеүек кеше менән осрашып, онлайн-осрашыу ябай типик йәки күңел асыу өсөн. Шуға ҡарамаҫтан, ҡайһы бер кулланыусылар буласаҡ, контент сайтты өсөн ҡулланыу йәки уларҙың неуместный нежелательный, чатта бындай файҙаланыусыларҙан һәм унан тыйҙы. Таҙалыҡты тәьмин итеү өсөн ҡабул ителгән саралар өсөн, сайттан тыш, кеше өсөн веб-донъя реаль булып китте, һәм, тимәк, был процестарҙы тикшереү аккаунт сайтында бар.\nЧ ҡулланыу өсөн-рулетка иҫәп яҙма ғариза биреү һәм алыу процесы аша үтергә кәрәк.\nҠайһы бер осраҡта асыҡланған, тыйылған ҡулланыусы-ҡылыҡтарым өсөн кисереүен ауырлыҡтар менән һөйләшеп ҡайта һәм тупаҫ һәм ч. Был шуның менән бәйле, был процесс үҙ эсенә индергән верификация кеҫә телефон номерына смс аша раҫлау коды алыу өсөн нигеҙ булып торор, ҡатнашып була. Һеҙҙең аккаунт булдыра ала, шулай уҡ номер ҙа нисек ҡулланыла, ул да мөмкинлек бирәсәк һезгә хәл итеү системаһына инә.\nШулай булыуға ҡарамаҫтан, билдәле бер системаға ҡулланған һәм ҡулланыусы инә трюктар булды, әммә деталдәр таба, ахыр сиктә, һәм тағын һеҙҙе забанивать була.\nБыл трюктар нисә кире ҡайтарыу өсөн, һин булғанға чатта донъя һөйләшә.\nШуға ла ҡарамаҫтан, сайтына инеп ҡарарға мөмкин түгел, ҡарарға бүтән яҡшы сайты, шулай итеп ч-интернет рулетка.\nҺәм Ир-аттар Саня\nбушлай таныша. веб ч рулетка телефон таныштырҙы теркәлгән башҡа видеочивать башҡа сикләүҙәр теркәлә теркәү телефоны таныш булмаған менән бушлай танышыу сайты ҡатын-ҡыҙҙар көсө менән танышырға теләй бушлай таныша сайтында видео секс видео чат танышты 18 чатрулетка


"Беҙ иң яҡшыға ынтылабыҙ булған көйәрмәндәрҙең күңелен биреп mls миллион спорт буйынса бөтә донъя лигаһында улар беҙҙең күҙәтеү аҫтында тота", - тине вице-президент именлек һәм Рэй өҫтәрәк операция Уитворт MLS эш сәғәте "швед өҫтәле" в казино coast gold. Һәм уны файҙаланыу буйынса мониторинг системаһын киңәйтеү мөмкинлеге бирә дауам итте mls глобаль баҙарҙарҙа мутлыҡтарын таныны sportradar йылдан был ставка 2016 йылда футбол матчы һәм бөтә основание күк.\nҺуңғы яңылыҡтар менән ҡомарлы уйын алыу тураһында эйр кельвин. Шул уҡ ваҡытта үҙе sportradar mls менән хеҙмәттәшлеккә өҫтөнлөк менән файҙалана, шулай уҡ хәүефһеҙлек кимәлдә кисерергә тырышам немец гандбольный лигала тәүге, иғлан, 2015/16 миҙгел менән миҙгел аҙағына тиклем юғары лигаһының рәсми мәғлүмәт партнеры булып тип 2022/23 Sportradar.\nКиңәйтелгән исемлегенә үҙе тураһында мәғлүмәт бар һәм продукция етештереүҙең артыуын яңы спорт менән клиенттың хеҙмәттәшлек sportradar начинающий иғлан хеҙмәттәшлек футбол лигаһы.Тәүҙә оҙайтыла бара караптарыбыҙ шул тиклем күберәк алаһың слот өсөн. “Билдәле булырға бер ҡасан да артыҡ MLS.Неудивительный, тип америка футбол көйәрмәндәре күберәк йәлеп итә“, - тип өҫтәне директоры Андреас намыҫлылыҡ һәм стратегияһы буйынса идара Sportradar Краннич основание күк йөҙө.\n"Был матур ниәт булып эшләй һәм алдынғылар мөмкинлектәр тураһында бөтә мәғлүмәт һәм гандбол буйынса европа һәм донъя аҙыҡ-түлек һәм хеҙмәттәргә hbl күтәрергә ярҙам итәсәк" нисек алыу өсөн күберәк экзоскелет слот. Sportradar тураһында килешеүгә ҡул ҡуйғандан һуң беренсе булып тыш, уны рәсми мәғлүмәт партнеры булып китһен өсөн, Major League ике миҙгелгә контракты бар әле үҙе Soccer оҙайтыу, 2015 йыл менән башланды күк йөҙө шул тиклем күберәк гол слот өсөн бер нисә музыка ҡоралдары алыу. "Гандбол-германияла иң популяр спорт төрҙәренең береһе, мин бик шатмын һәм HBL Sportradar араһында хеҙмәттәшлек һәм яҡын йылдарҙа", - тип әйтелгән мәғлүмәт буйынса лицензия һәм спорт йоханнес ранка sportradar идара директоры белдерҙе rock hard seminole rules blackjack. “Был мөмкин түгел, беҙ ярашлы, компромисҡа барырға, эш ҡасан етә футбол аҡш бөтөнлөгөн һаҡлау.Аҡш популярлығы үҫә футбол, футбол йәки, улар уны нисек атала, шулай уҡ популяр итеү өсөн күп кенә уйынсылары mls ставки, ставки на футбол эшләй.Бының төп сәбәбе, улар менән хеҙмәттәшлекте киңәйтеү буйынса үҙ sportradar хәлгә мониторинг буйынса лига rock hard seminole minimum blackjack. “Донъя баҙарҙың ликвидлығын ставкалар арта башлағас, һәр ваҡыт ҡурҡыныс матч килешеүе бар, һәм был һөҙөмтәле ысул менән эшкәртеүҙең бер генә ҡурҡыныс бар – ул алда тороусы.Һәм был тап шулай, тигән MLS яһай".\nкараптарыбыҙ шул тиклем күберәк алаһың слот өсөн\nоснование күк йөҙө\nнисек алыу өсөн күберәк экзоскелет слот\nrock hard seminole rules blackjack\nrock hard seminole minimum blackjack


Айыҡ никах, айыҡ туй -- бына ҡайҙа тантана!\n18 Февраль , 09:10\n“Айыҡ ауыл” республика конкурсында ҡатнашыусы Бәләкәй Арыҫланғол ауылы халҡы йәштәрҙең тормошо ошолай саф, таҙа башланырға тейеш тип иҫәпләй. Беҙ ҙә уларҙың башланғысын хуплайбыҙ һәм бер-береһен яратҡан кейәү-кәләш шараптан түгел, мөхәббәттән иҫерһен!\nХәйбулла районында бер-берен табышып, ҡауышып, күркәм ғаилә ҡорған йәштәр һаны арта. Бәләкәй Арыҫланғол ауылында ла быйыл ике егәрле һылыу ҡыҙ кейәүгә сығып, никах туйҙары үткәргән.\nАйыҡ бата, айыҡ туй Флорида һәм Мәргән Теләүғоловтар ғаиләһендә гөрләне. Улар Гөлдәниә ҡыҙҙарына шатлык, бәхет теләп, халыҡ йолаларын үтәп, килен булып төшкән ереңә -- Атингән ауылына таштай булып бат, тип изге теләктәр теләп оҙатҡан.\nФәнүзә һәм Айрат Суриндарға ла ҡыҙҙарын оло тормош юлына сығарыу, кейәүле булыу бәхете насип булды. Уларҙың күҙ ҡараһылай һаҡлап ҡына үҫтергән Әлиәләре Быҙаулыҡ ауылына килен булып төштө.


Күңелендә – Салауат рухы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Күңелендә – Салауат рухы\nКүңелендә – Салауат рухы 24.02.2017 // Йәмғиәт\n– Был һеҙҙең ейәнегеҙме? – тип һораным, мәктәптән ҡайтып ингән малайҙы күреп.\n– Юҡ, яҡташымдың улы. Үҙе Өфөгә “Йәшел сауҡалыҡ” шифаханаһына дауаланып, ял итергә китте. Балаһын ҡалдырыр кешеһе юҡ. Үҫмер баланың бер үҙенә өйҙә хәүефлерәк бит. Шуға беҙҙә торһон тинек, уның йәшендәге ейәнебеҙ ҙә бар. Былай ҙа мәктәптән һуң, ата-әсәһе эштән ҡайтҡансы, ошонда бергә уйнайҙар, дөрөҫөрәге, спорт секцияһында шөғөлләнәләр, велосипедта йөрөйҙәр.\nРезеда Рәйес ҡыҙы Зарипова өсөн бындай изгелектәр ғәҙәти күренешкә әйләнгән. Ул – Дүртөйлө ҡалаһының “Тереза-әсәһе”. Өйҙәрендәге телефондың тынғаны ла юҡ. Бына әле лә шылтырау тауышы ишетелеү менән оҙаҡ ҡына һөйләште. Әңгәмәләшеүҙәренә ҡарағанда, теге яҡтағы кеше үҙен борсоған мәсьәләләр менән мөрәжәғәт итә. Резеда Рәйес ҡыҙы анализдарын һораша, кәңәштәр бирә, Өфөләге табиптар менән һөйләшеп, дауаханаға урынлаштырырға ярҙамлашырға вәғәҙәләй.\nЮҡ, ул бер ниндәй ҙә табип түгел. Һаулыҡ һаҡлау министрлығында ла эшләмәй, әммә кем ярҙамға мохтаж, Резеда ханым менән кәңәшләшә.\nБер ни тиклем аптырабыраҡ ҡарап ултырғанымды күргәс, был хәлгә үҙе үк яуап биргәндәй итте:\n– Минең һәйбәт таныштарым да, яҡын дуҫтарым да күп. Ярҙам кәрәк булһа, үҙемә түгел, ошолай яҡташтарым өсөн барып һораһам, йомошомдо кире ҡаҡҡандары юҡ, шөкөр. Шуны белгәндәр шылтырата инде. Ҡаланың “Ағинәйҙәр ҡоро” рәйесе итеп тап уны һайлауҙары ла юҡҡа түгел.\nКүренекле шағир Сафуан Әлибаевтың 75 йыллығына ҡарата Дүртөйлөләге кисәлә таныштыҡ Резеда Рәйес ҡыҙы менән. Әҙиптең ҡатыны Фәрҙиә апай һәм улы Салауат менән барғайныҡ унда. “Ҡояшҡай” балалар баҡсаһында матур кисә әҙерләгәйнеләр. Шунан Назар Нәжми исемендәге башҡорт гимназияһында ла уҡыусылар менән шағирға арналған осрашыу үтте.\nӨфөлә Башҡорт дәүләт филармонияһында уҙған хәтер кисәһенә лә дүртөйлөләр дәррәү килеп, Сафуан Әлибаев хаҡында матур сығыш яһап, иҫтәлектәре менән уртаҡлашҡан. Ҡыҙғанысҡа ҡаршы, мин сирләп унда була алмағайным. Ошо кисәнән һуң берәү миңә шылтыратып: “Сафуан ағайҙың ҡатыны Фәрҙиә апай Дүртөйлөнәнме ул?” – тип һораны. Ысынлап та, ябай тамашасы өсөн дүртөйлөләрҙең был кисәгә килеп шағир рухына, талантына баш эйеүе ғәжәберәк тә тойолғандыр, сөнки яҡташтар ҙа түгел бит. Сафуан ағай – Салауат, ҡатыны Фәрҙиә апай Мәләүез райондарынан.\nЮҡ, был – оҙаҡ йылдарға һуҙылған дуҫлыҡ сағылышы. Фәрҙиә Әхмәт ҡыҙының Республика милли китапханаһында эшләгән сағы. Ә Резеда Зарипова Дүртөйлөлә ун ике йыл китапханасы була. Райондарҙан килгән отчеттар менән танышып ултырғанда ошо ханымдың яҙмалары айырыуса иғтибарын йәлеп итә Фәрҙиә апайҙың. Өфөгә килгәндә яҡындан танышып, ире Сафуандың яҡташы ла икәнлеген белгәс, аралаша башлайҙар.\n– Шул тиклем дуҫлаштыҡ, хатта, баш ҡалаға уҡырға килгән улыбыҙҙы ҡала тормошона әҙерәк өйрәнеп киткәнсе бер-ике ай йәшәтеп тора алмаҫһығыҙмы икән, тип мөрәжәғәт иттек. Уҡып бөткәнсе уларҙа торҙо ла ҡуйҙы. Бер тин алманылар йәшәгән өсөн, – тип һөйләне Резеда ханым.\n– Беҙҙең Салауатҡа ла иптәш булды, Рөстәмде ағай күреп үҫте, әле лә аралашалар, – тип өҫтәне Фәрҙиә апай.\nИзгелектән, иғтибарҙан башланған дуҫлыҡ ғүмерлеккә була. Дүртөйлөгә йыш ҡунаҡҡа, осрашыуҙарға йөрөй Әлибаевтар. Юбилей кисәләрен дә ойошторалар. Сафуан ағайҙы ла, аҙаҡ көтмәгәндә арабыҙҙан киткән Фәрҙиә апайҙы ла һуңғы юлға оҙатышырға килә Зариповтар.\nРезеда Рәйес ҡыҙы, Салауат батырҙың тыуған яҡтарынан булғанғамы икән, үҙе лә рухлы, һәр ваҡыт халыҡ араһында, рухи, мәҙәни сараларҙың уртаһында ҡайнап йәшәй. Ун ике йыл район башҡорттары ҡоролтайы рәйесе булып эшләгәндә саралар ойоштороуға көсөн дә, ваҡытын да йәлләмәй. Әле лә уның әүҙем ағзаларының береһе. Дүртөйлөнән сыҡҡан күренекле шәхестәр менән гимназияларҙа осрашыуҙар ойошторһонмо, улар хаҡында радиола, телевидениела, матбуғатта күрһәтеүҙе хәстәрләһенме – барыһына ла өлгөрә.\nҠарап торһаң, ҡулынан килмәҫтәй бер эш тә юҡ кеүек. Яңыраҡ, мәҫәлән, Дүртөйлө районында тыуып үҫкән күренекле актриса Илһөйәр Ғәзетдинованың Башҡорт дәүләт академия драма театрында юбилейы булып үтте. Яҡташтарына теләктәшлек күрһәтер өсөн Резеда Рәйес ҡыҙы Дүртөйлөнән бер автобус тулы тамашасы алып килеп кенә ҡалмай, үҙенең бер айлыҡ пенсияһына 38 билет һатып алып, Өфөләге таныштарына, дуҫтарына бүләк итеп таратып сыға. Ә ул көндә тарихта булмағанса шундай күп ҡар яуып, баш ҡала урамдарында автобустар бер туҡталыштағы араны бер сәғәт үтеп, Өфө тамашасылары ла хатта театрға бара алмай ҡалды.\nБалалар баҡсаларында үткән “Һабантуй”, “Ҡарға бутҡаһы”, “Ҡаҙ өмәһе”, “Шәжәрә”, “Кәкүк сәйе”, “Науруз байрамы” кеүек башҡорт фольклорына нигеҙләнеп саралар ойошторолғанда ла береһенән дә ҡалмай, кәңәше менән ярҙам итеп тора Резеда Зарипова.\n– Дүртөйлөгә килеп йәшәй башлағаныма 44 йыл инде хәҙер. Башҡортса ла, татарса ла һөйләшәм. Район кимәлендә үткән бер генә байрам, конкурс, фестивалдәрҙән дә, күренекле шәхестәребеҙҙең юбилей, хәтер кисәләренән дә ҡалғаныбыҙ юҡ. Киленебеҙ – Бөрйән ҡыҙы Вероника Анатольевна Зарипова – Назар Нәжми исемендәге гимназияла башҡорт теле уҡытыусыһы. Кәңәштәрем уға ла ярап ҡала.\nРезеда Рәйес ҡыҙы – Башҡортостандың халыҡ шағиры Рәми Ғариповтың тыуған ауылы Арҡауылдан. Бына ҡайҙан икән ундағы рухи көс, илһам! Китапханала эшләгән йылдарында уҡыу залында бер үк ваҡытта 150-шәр бала ултыра. Уларҙың һәр береһенә кәрәкле әҙәбиәтте, энциклопедияларҙы табып бирә, уҡыуға ҡыҙыҡһыныуҙарын арттырыр, китапҡа һөйөү уятыр өсөн төрлө саралар ойоштора. Хәйер, ул замандарҙа Интернет тормошобоҙға килеп инмәгәйне бит әле, балалар өҫтәмә белемде, үҙҙәрен ҡыҙыҡһындырған һорауҙарға яуапты китапханаларҙан тапты.\nБала саҡтан юрист һөнәре хаҡында хыялланған ҡыҙ Алабуғаға документтарын ебәрһә лә, унан “егеттәрҙе генә алабыҙ” тигән яуап килә, һөҙөмтәлә ул башҡа уҡыу йорттарына документтарын тапшырырға һуңға ҡала. Ике-өс йыл эшләп алғандан һуң ғына Өфөләге 1-се педагогия училищеһына уҡырға инә. Ә II курста Илешкә практика үтергә килгәс, шунда буласаҡ йәмәғәте Салауатты осрата. Шулай итеп, Салауат ҡыҙы Салауат атлы егет менән яҙмышын бәйләй. Ирен төрлө районға күсереп йөрөтөүҙәре сәбәпле, Нефтекамала, Ҡалтасыла ла эшләп алырға тура килә. Дүртөйлөлә иренә эш булғас, ошонда төпләнәләр. Рөстәм исемле ул, Гөлназ исемле ҡыҙ тәрбиәләп үҫтерәләр.\nКитапхананан һуң әүҙемлеген, төрлө сараларҙы ойоштороуҙа оҫталығын күрһәткән Резеда Рәйес ҡыҙын район хакимиәтенең мәҙәниәт бүлегенә эшкә саҡыралар. Шулай итеп, бында хаҡлы ялға киткәнсе 20 йыл мәҙәни тормош менән ҡайнап йәшәй. Бәлки, көсө ташып торған ханым һаман да эшен ташламаҫ ине әле, һуңғы биш йылда ауырыу әсәһен тәрбиәләй. Өс йыл түшәктә ятҡан ҡәҙерле кешеһенә бар хөрмәтен күрһәтеп һуңғы юлға оҙата.\nРезеда Рәйес ҡыҙының тормош юлын барлап, башҡарылған эштәре хаҡында теҙеп һөйләгәндә, ситтән ҡарағанда барыһы ла ал да гөл кеүек, ләкин башҡа яҡтан килгән башҡорт ҡатынына үҙ кеше булып китеү еңел генә бирелмәй. Мәҫәлән, Дүртөйлөлә Назар Нәжми исемендәге башҡорт гимназияһы асылғас, ҡурай класын да ойошторорға ҡарар итәләр. Шул саҡта бер ханым Резеда Рәйес ҡыҙына: “Тарихи татар ерен башҡорттоҡона әйләндерергә уйлайһығыҙмы?” – тип ҡаршы төшә. Әлбиттә, үҙ тарихын белмәгән, боронғо башҡорт ерендә йәшәп ятҡан был кеше менән бәхәсләшеүҙең файҙаһыҙ икәнен аңлай Резеда Рәйес ҡыҙы, шуға һүҙҙе ҡуйыртып тормай, әммә барыбер гимназияла ҡурай класын асыуға өлгәшәләр. Өфөнән Илсур Йосопов исемле ҡурайсыны саҡырып килтерәләр.\n15 йыл уңышлы эшләй был класс. Резеда Рәйес ҡыҙының ейәне Әнүәр ҙә шунда йөрөй. Гимназияға килгән ҡунаҡтарҙы мәктәп ихатаһынан уҡ ҡурай моңдары менән ҡаршы алалар. Йәл, Илсур Йосоповтың ҡатынын Өфөгә эшкә алғандар. Ғаилә күсеп китергә мәжбүр булған. Шулай ҙа был мәсьәләне лә хәл итерҙәренә ышаналар.\nМәҙәниәтте үҫтереү, рухи традицияларҙы һаҡлау, милли йолаларҙы тергеҙеү, халыҡ педагогикаһы өлгөләрен дауам итеү ҡоро һүҙ генә түгел, ә аныҡ эштәр менән нигеҙләнә.\n– Дүртөйлө халҡы сәмле ул, – ти Резеда Рәйес ҡыҙы. – Бер-береһе менән ярышып эшләйҙәр, уңғандар. Мәҙәниәт бүлеге мөдире Рәсим Ямалетдинов, хакимиәт башлығының социаль мәсьәләләр буйынса урынбаҫары Рәмил Хәсәнов, ә инде ҡала һәм район хакимиәте башлығы Ринат Хәйруллин хаҡында әйтеп тә тораһы юҡ – һәр береһе эшләйем тигән кешегә ярҙам итергә генә тора. Уларҙан “юҡ”, “ярамай”, “кәрәкмәй” тигән һүҙҙәрҙе ишеткәнебеҙ юҡ, һәр тәҡдимде хуплап алалар.\nБер көн дә эшһеҙ тора алмай Резеда Рәйес ҡыҙы. “Ағинәйҙәр ҡоро”ндағы 12 ағзаһы менән балалар баҡсаларында, мәктәптәрҙә, колледждарҙа, мәҙәниәт усаҡтарында, китапханаларҙа төрлө саралар ойошторорға өлгөрәләр, ауыл хакимиәттәре, колхоз рәйестәре менән һөйләшеп уртаҡ тел таба алалар. Ғүмер буйы урман хужалығында эшләгән тормош иптәше Салауатҡа, балаларына, ейәндәренә терәк-таяныс булып, гөрләтеп баҡса үҫтереп, тәҙрә төптәрендә сәскәләрҙең күп төрөн тәрбиәләп, ихатаһын гөлләмәләргә күмеп йәшәй тынғыһыҙ ханым. Салауат рухы, Рәми рухы шулай йәшәтәлер уны.\nРайон: Дүртөйлө ҡалаһы.


2020 ЙЫЛДА ЯҢЫ ЙЫЛ БАЙРАМДАРЫ ОСОРОНА ИҪӘНҒОЛ ҮҘӘК БОЛЬНИЦАҺЫНЫҢ ЭШ ГРАФИГЫ\n30 Декабрь 2019, 18:10\nЯңы йыл байрамдары күңелле осор, шулай ҙа тормош булғас, төрлө хәлдәр була. 2020 ЙЫЛДА ЯҢЫ ЙЫЛ БАЙРАМДАРЫ ОСОРОНА ИҪӘНҒОЛ ҮҘӘК БОЛЬНИЦАҺЫНЫҢ ЭШ ГРАФИГЫ менән танышырабыҙ. Бәлки, кемгәлер кәрәк булыуы ла мөмкин.\nБайрам көндәрендә врач-терапевтарҙың дежур графигы:\n2020 йылдың 3 ғинуарында 9:00 сәғәттән 16:00-гә тиклем – Ғарифуллин И.М. (поликлиника, 108-се кабинет)\n2020 йылдың 4 ғинуарында 9:00 сәғәттән 16:00-гә тиклем\n– Хәмитова А. Ғ. (поликлиника, 309-сы кабинет)\n2020 йылдың 5 ғинуарында 9:00 сәғәттән 16:00-гә тиклем\n– Кирәева Э.Н. (поликлиника, 313-сө кабинет)\n2020 йылдың 6 ғинуарында 9:00 сәғәттән 16:00-гә тиклем\n– Ваһапов В.Р. (поликлиника, 314-се кабинет)\n2020 йылдың 8 ғинуарында 9:00 сәғәттән 16:00-гә тиклем\n– Күҙембаев К.А. (поликлиника, 310-сы кабинет)\nУчастка врач-педиатрҙарының байрам көндәренә дежур графигы:\n2020 йылдың 4 ғинуарында 9:00 сәғәттән 16:00-гә тиклем– Ситдиҡова М.С. (поликлиника, 112-се кабинет)\n2020 йылдың 5 ғинуарында 9:00 сәғәттән 16:00-гә тиклем – Янбаева И.И. (поликлиника, 111-се кабинет)\nВрач-хирургтарҙың байрам көндәренә дежур графигы:\n2020 йылдың 4 ғинуарында 9:00 сәғәттән 16:00-гә тиклем – Фәйрушин Х.М. (поликлиника, 319-се кабинет)\n2020 йылдың 5 ғинуарында 9:00 сәғәттән 16:00-гә тиклем – Юлдашбаев Ф.Ғ. (поликлиника, 319-сы кабинет)\nВрач-стоматологтарҙың байрам көндәренә дежур графигы:\n2020 йылдың 4 ғинуарында 9:00 сәғәттән 16:00-гә тиклем – Аҙнағолова Л.Д., Дәүләтшин З.М.\n– Аҙнағолова Л.Д., Хузин Р.С.


Кейекбаев И.И., 6-сы класс\nФәнни етәксеһе: Баййегетова Г.Т.\nАУЫЛЫМ ТАРИХЫ — ХАЛҠЫМ ТАРИХЫ\n(Баймаҡ районы Таулыҡай ауылың топонимдары)\nЕр-һыу атамалары халыҡтың тарихын, тормош-көнкүрешен, мәҙәниәтен сағылдарған тылсымлы бер көҙгө ул. Шуға күрә ер-һыу атамаларын, уларға ҡағылған тарихтарҙы, легендаларҙы ваҡытында теркәп алып ҡалыу, уларҙы киләһе быуындарға еткереү зарур.\nБаймаҡ районының Таулыҡай ауылы Һаҡмар йылғаһы буйында ултыра. Ауыға нигеҙ һалған Таулыҡай Сураҡов хөрмәтенә аталған. Таулыҡайҙың ике улы булыуы билдәле: Аҡҡусар (1730-1821 йй.), Йәнйегет (1752-1821 йй.)\nҠарғалы йылға— Һаҡмарҙың һул ҡушылдығы. Был атаманың мәғәнәһе тураһында ике төрлө фекер йөрөй:\n1) Элек йылға буйында тирәктәр үҫкән, унда ҡарғалар күпләп оя ҡорған һәм бала сығарған.\n2) Борон был ерҙә Ғәле исемле кеше йәйләгән. Уны икенсе бер Ғәле исемле кеше менән бутамаҫ өсөн Ҡарға Ғәле тип йөрөткәндәр. Ҡарға Ғәле еңелләштерелеп, Ҡарғале, Ҡарғалы булып киткән.\nҺаҡмар йылғаһы— Урал батырҙың кинйә улының исеме Һаҡмар була. Бер ваҡыт халыҡҡа һыу етмәй башлағас, Урал батыр уландарын саҡырып ала һәм:\n— Аяғығыҙ тартҡан яҡҡа сығып китегеҙ, иллә-мәгәр бер ағым һыуға барып етмәйенсә, артығыҙға әйләнеп ҡарамағыҙ, һаҡ барығыҙ, — тип әйтә лә, үҙенең күҙҙәренә йәш эркелә, улар ергә тәгәрәп төшә, сөнки ул улдарының кире әйләнеп ҡайтмаҫын белә. Һаҡ бар тигән һүҙҙән килеп сыҡҡан, күрәһең.\nБара торғас, Һаҡмар бер ҙур йылғаға барып еткән. Артына әйләнеп ҡараһа, үҙенең эҙе һайын күләүектәр барлыҡҡа килеп, үҙ-ара тоташып, ҙур бер йылғаға әүерелгән, ти.\nЫштанаҡҡан— эстән аҡҡан йылға булғанға халыҡ һөйләшеүендә ыштанаҡҡан һүҙенә әйләнгән. Үрге Таулыҡайҙың зыяратына китеп барғандағы тәүге йырын.\nШишмә, кисеү атамалары\nТатыр шишмәһе— Һаҡмар йылғаһының һул ҡушылдығы. Һыуы татырлы (тоҙ тәме) булғанға шулай аталған.\nАрҡыса шишмә— Һаҡмар йылғаһының уң ҡушылдығы. Ул Һаҡмарға уң яҡтан арҡыры килеп ҡоя. Исеме арҡыры мәғәнәһен аңлата.\nҠолмәт кисеүе— Үрге Таулыҡай ауылы Ҡолмөхәмәт исемле кешенең йорто тапҡырында Һаҡмар йылғаһы аша сыҡҡан кисеү.\nУрта тал кисеүе— хәҙерге Таулыҡай малсылыҡ фермаһы тапҡыры. Һаҡмар буйында элек өс өйкөм тал ҡыуағы үҫкән. Шуларҙың урталағыһы тәңгәлендә йылғаны ат менән аша сығып йөрөгән кисеүҙе Уртатал кисеүе тип йөрөткәндәр һәм хәҙер ҙә шулай атала.\nХәҙрәт кисеүе— Түбәнге Таулыҡай ауылында 1863-1927 йылдарҙа йәшәгән күренекле мәғрифәтсе, Таулыҡай мәҙрәсәһенең мөдәрисе Хәлиулла бин Мөхәммәтрәхин ибн Әл-Бөрйән хәҙрәттәре ихатаһы тапҡырындағы Һаҡмар кисеүе Хәҙрәт кисеүе тип атала.\nУрски (Орск) кисеүе— хәҙерге райондар төҙөлгәнгә тиклем Баймаҡ районы биләмәләре Бөрйән волосы Урски өйәҙенә ҡараған. Волостан өйәҙ үҙәгенә йөрөгән юлдан Һаҡмар аша Таулыҡай ауылы эргәһендәге кисеүҙән сыҡҡандар. Кисеүгә Урски кисеүе исеме йәбешеп ҡалған.\nОҙонгүл кисеүе— Үрге Таулыҡайҙан Түбәнге Таулыҡайға сыҡҡан кисеү.\nЙөлөк шишмәһе— Граждандар һуғышы Баймаҡ районы ерҙәрендә бигерәк тә ҡатмарлы, оҙаҡ һәм күп ҡанлы бәрелештәр менән үткән. Урындағы халыҡты ҡыҙылдары ла, аҡтары ла, ике яҡты танымағандары ла килеп, кеше үлтереп, талап йөрөгән. Уларҙың һуңғылары ауылдан алыҫ булмаған сауҡалыҡта, шишмә буйында йәшенеп йәшәп йөрөгән. Уларҙы ауыл халҡы йөлөк (жулик) тип атаған. Шул урман һәм шишмә хәҙер ҙә Йөлөк урманы һәм Йөлөк шишмәһе тип атала.\nЯңғыҙ ҡарағай ҡаяһы. Элек унда. ҡарағай урманы булған. Түбәнге Таулыҡай ауылынан алыҫ түгел текә яр башында бер яңғыҙ ҡарағай үҫеп ултыра. Ә түбәндә Һаҡмар йылғаһы аға. Был балаларҙың да яратҡан төйәге. Унда килеп улар һыу инәләр, ҡомда ҡыҙыналар. Хатта көтөүселәр малды ла ошонда һыуларға төшөрә. Ошо ҡарағайға ҡараптыр инде кешеләр был төбәккә Яңғыҙ ҡарағай тигән исем биргән.\nАрҡыса тауы— Таулыҡай ауылынан урманға киткән юл эсендә тауҙар буйлап бер бәләкәс кенә йылға аға. Йылға ярында муйыл, ерек, ҡайын ағастары, гөлйемеш, ҡарағат ҡыуаҡтары үҫә. Уның түбәнге ағымында колхоздың һөтсөлөк фермаһы урынлашҡан. Бәләкәй генә булһа ла тауҙарҙы арҡыры ярып аҡҡаны өсөн халыҡ был йылғаға Арҡыса йылғаһы тип, ә тау теҙмәләренә Арҡыса буйы тауҙары тигән исем биргән.\nИркәш, Күстәнә тауҙары. Борон-борон заманда йәшәгән, ти, бер ир менән ҡатын. Ирҙең исеме Күстәнә, ә ҡатыныныҡы Иркәбикә булған. Улар бик татыу йәшәгән. Көтмәгәндә һуғыш башланып киткән. Күстәнә менән Иркәбикәнең ашарға аҙыҡтары бөтә башлаған. Улар аҙыҡ эҙләп, исемһеҙ ике тауға йүнәлгәндәр. Күстәнә бер тауға, ә Иркәбикә икенсе тауға менгән. Улар икеһе лә шул тауҙан төшә алмай, үлеп ҡалғандар. Халыҡ уларҙың исемен мәңгеләштереп, бер тауға Күстәнә, ә икенсе тауға Иркәш тип исем ҡушҡан.\nКөнтөшмәҫ— тау исеме. Тау битләүе төньяҡҡа ҡарай. Унда йәй көндәре лә ҡояш йылыһы төшмәй.\nҠарағай һырты— текә яр башында яңғыҙ ҡарағай үҫеп ултыра. Тау һырты “Ҡарағай һырты” тип атала.\nБурһыҡ ояһы— Арҡыса йылғаһы буйындағы текә ҡая. Унда элек бурһыҡ аулағандар, ауыл халҡы бурһыҡ майын һәр төрлө ауырыуҙан ҡулланған. Хәҙер ере тапалып бөткән, көтөү көтөлә. Бурһыҡ та, башҡа йәнлек тә юҡ.\nЗаһрый баҙы— Күсәбә йылғаһы буйында. Мусин Заһретдин тигән кеше 1950 йылдарҙа ағас ҡырҡып, баҙға тултырып яғып, колхоз тимерлеге өсөн күмер етештерә. Әле лә ошо урын “Заһретдин баҙы” тип атала.\nҺандуғас һырты— ауылға яҡын ғына, ҡалҡыу урында. Тирә-яғында ағастар шаулап үҫкән, һандуғастар һайлап торған. Хәҙер ағаслыҡ та юҡ, һандуғас та һайрамай.\nСураҡ ҡаяһы— Күсәбә йылғаһына һул яҡтан Ҡыҙылташ йылғаһы, уң яҡтан Аҡташ йылғалары килеп ҡойған урындағы ҡая таш. Сураҡ батыр төйәге булған.\nҠаҙыр биләмәһе—Ҡананикольск яғына ҡарай урман эсендәге бер аҡлан. Ҡаҙыр — Ҡаратуҡайҙың атаһы, 1690 йылдар тирәһендә ошонда йәшәгән, тип фараз ителә.\nЯңғаҙы баҫыуы— Арҡыса һыртында. Түбәнге Таулыҡай кешеһе Яңғаҙы Сәғәҙәтов тирә-яҡта даны таралған бай кеше булған. Үҙенең иркен ерендә баҫыу тотоп, иген сәсеп, хәлле көн күреп йәшәгән.\nАбдулла ояһы— ауылдан 15 км алыҫлыҡта урман эсендәге аҡлан. Абдулла Саппаров һәм уның “эйәрсәндәре” (ҡараҡтар) ҡасып йәшәгән урын. Абдулла бандит тип тә йөрөтәләр уны. 1935 йылда колхоз активисы, комсомол башлығы, уҡытыусы Исмәғил Яхинды атып үлтерә. Аҙаҡ тотола һәм үлем язаһына хөкөм ителә.\nУҫаҡ түше— Бикеш – Таулыҡай араһындағы иген баҫыуы. Элекке ваҡытта ул ерҙә уҫаҡ ағастары шаулап үҫеп ултырған. Һуғыш башланғас, иген баҫыуына әйләндерелгән.\nТирмән туғайы— ауылдан 2 км алыҫлыҡта Һаҡмар йылғаһы буйында элек ел тирмәне булған, хәҙер исеме генә ҡалды.\nБүреле— ауылдан 25 км алыҫлыҡта, ауыл кешеләре шунда бесән эшләй. Алыҫ булһа ла ятып эшләгән кеше юҡ, унда бүреләр күп, тиҙәр.\nБоронғо урам исемдәре\nАуыл ҙур, матур. Ул бер нисә урамдан тора. Элек урам һуҙылған яҡта кем алда йорт һалған, шуның исеме ҡушылған булған. Таулыҡай ауылы үҙе бер нисә ҡушамат —исемдән тора.\n1) Сәғиҙә инәй торған өлөшө Султыҡай тип атала. Элек бында бер Сынтимер тигән тимерсе булған. Шуның исеме үҙгәреп килеп, ошо көндә Султыҡай тип үҙгәртелгән.\n2) Алаҡай тигән өлөшө бар. Ауылдың был өлөшөндә йәшәгән кешеләр “алабай” булғандар, йәғни юҡ-барҙы һөйләүселәр. Халыҡ уны үҙгәртеп, Алаҡай тип исем ҡушҡан.\n3) Баштире өлөшө. Бында Баштире тигән ауылдан күсеп килгән халыҡ йәшәгән.\n4) Ҡаратуҡай урамы. Был урамда йәшәгәндәр кеше менән аралашҡандар. Элек Ҡаратөбәк тигәндәр. Халыҡ уны үҙгәртә килеп, Ҡаратуҡай тигәндәр.\nЯҙып алынған бер яҙманы тәҡдим итәбеҙ.\nАуыл ҙурая, матурая, әммә тирә-яҡтағы тәбиғәттең йәме бөттө. Хәҙерге көндә элекке Һаҡмарҙың береһе генә — “Оҙонгүл” аға, ул инде йәйен-ҡышын һыуын бер кимәлдә тота, йылғаның төп үҙәне булып ҡалды. Тулы һыулы элекке төп үҙәне ағыуын туҡтатты, ҡороно. Түбәнге Таулыҡайҙар йәмле Һаҡмарҙан мәхрүм булды. Боронғо ике Һаҡмар араһында йәйелгән йәмле туғайҙарҙың хәҙер саңы борҡоп ҡына ята. Заманында сиҙәм ерен күтәрәбеҙ тип, һөрөп иген сәсеп маташтылар, үлән үҫтереп ҡаранылар, ләкин унда бер нәмә лә үҫмәне, ҡороно. Хатта элек үҫкән үләндәр, төрлө сәскәләр эҙһеҙ юҡ булды. Ат йөҙҙөргән “Рафиҡ” ятыуының, хатта өс һайғау буйламаған күлдең урыны ла беленмәй. Шул элекке Һаҡмар буйының тәбиғәте, хозурлығы күҙ алдында тора, төшкә инә, онотолмай”. (Баййегетов Хөрмәт Халис улынан яҙып алынды)


Ауыл хужалығында микроиҫәп алыу башланды\n6 Август , 11:35\nБашҡортостанда ауыл хужалығы иҫәбен алыу 806 ойошмаға, 4147 крәҫтиән-фермер хужалығына, 2374 граждандарҙың коммерцияла булмаған берләшмәһенә, 676,6 мең шәхси ярҙамсы хужалыҡҡа ҡағыласаҡ. Шәхсән миңә Ҡотош, Моҡас, Айтуған, Сарлаҡ, Рассвет ауылдарындағы 486 хужалыҡ тура килә, көнөнә уртаса 20 хужалыҡ. Был эште ваҡытында башҡарып сығырмын тип уйлайым, башҡаларға ла уңыштар теләйем, - ти иҫәп алыусы Гүзәл Әмирханова.\nБашҡортостанда ауыл хужалығы иҫәбен алыу 806 ойошмаға, 4147 крәҫтиән-фермер хужалығына, 2374 граждандарҙың коммерцияла булмаған берләшмәһенә, 676,6 мең шәхси ярҙамсы хужалыҡҡа ҡағыласаҡ.\nБыйыл Рәсәй тарихында беренсе тапҡыр бер йылда өс иҫәп алыу үтә: халыҡ һанын, кесе эшҡыуарлыҡтың иҡтисади торошон билдәләү һәм ауыл хужалығында микро иҫәп алыу.\nИҡтисади иҫәп алыу 1 апрелгә ҡәҙәр уҙғарылды. Ауыл хужалығында - 30 авгусҡа, халыҡ һанын алыу 1-нән 30 октябргә билдәләнгән. Уларҙың бөтәһе лә үҙенсәлекле, йәғни барыһында ла һанлы технологиялар ҡулланыла.\nБығаса ауыл хужалығында иҫәп алыу ун йылға бер тапҡыр уҙғарылды. 2016 йылдан биш йыл ғына үткәнлектән, быйылғыһы микроиҫәп тип атала. Уның маҡсаты: илдең аграр ресурсы һәм ауыл хужалығы етештереүе структураһы тураһында тулы һәм ысынбарлыҡҡа тап килгән мәғлүмәт йыйыу. Тағы ла бер айырмалығы: ул ауылдарҙа ғына үтә. Иҫәп алыусылар бары шәхси хужалыҡтарға ғына инә. Ҡалған ойошма вәкилдәре, фермерҙар интернет аша статистика йыйыу системаһына инеп, электрон вариантта иҫәпкә алыу биттәрен үҙҙәре тултыра.\n1 августан иҫәп алыуға тотондоҡ. Ошоғаса беҙ уҡыуҙар үттек, шуға ла эш буйынса аңлашылмаусанлыҡ юҡ. Ауыл халҡы ла асыҡ йөҙ менән ҡаршы ала, ошонда йәшәгәс, барыһы ла таныш, белгән кешеләр. Микроиҫәп алыу барышында беҙ шәхси милек хужаларынан ер ресурстарын һәм уларҙан файҙаланыу тураһында, ауыл хужалығы культураларын сәсеү, күп йыллыҡ үҫемлек майҙаны, емеш ағастары, уларҙың төрө, баҡсалағы теплицалар, ҡош-ҡорт һаны, етештереү инфраструктураһы һәм хужалыҡта эш шарттары тураһында мәғлүмәт йыябыҙ\nШәхсән миңә Ҡотош, Моҡас, Айтуған, Сарлаҡ, Рассвет ауылдарындағы 486 хужалыҡ тура килә, көнөнә уртаса 20 хужалыҡ. Был эште ваҡытында башҡарып сығырмын тип уйлайым, башҡаларға ла уңыштар теләйем, - ти иҫәп алыусы Гүзәл Әмирханова.


Бөгөн Ғафури районы үҙәгендә социаль торлаҡ файҙаланыуға тапшырылды\nТөбәктә етем һәм ҡараусыһыҙ ҡалған 27 балаға фатир асҡыстары тапшырылды.\nЛәйсән Ғәлина фатир уңайлыҡтары менән таныша. Әле үк ҡайҙа ниндәй йыһаз урынлаштырасағын күҙаллай. Киләһе йыл район үҙәгенә башланғыс синыф уҡытыусыһы булып эшкә ҡайтасаҡ йәш белгес үҙ мөйөшө булыуына шатланып бөтә алмай. 20 йәшемә оло бүләк булды, ти ул.\nЛәйсәндең торлаҡлы булыуына 15 йыл үҙ балаһылай ҡарап үҫтергән әсәһе лә ҡыуана. Ҡатындың шатлығы бәхетле күҙ йәштәре булып урғылды. Земфира ханым тормош иптәше Ирғәле Мөхәмәтдинов менән үҙҙәренең өс балаһынан тыш, опекунға апалы-ҡустылы ике бала алып аяҡҡа баҫтыра. Хәҙер бер туғандар Салауат педагогия колледжында уҡытыусы һөнәрен үҙләштерә.\nЛәйсәндән тыш, тағы 26 етем балаға торлаҡ асҡыстары тапшырылды. 36 фатирлы социаль йорт төҙөүселәр тырышлығында бер йыл эсендә сафҡа инә. Әйткәндәй, был быйыл файҙаланыуға тапшырылған дүртенсе социаль объект.\nӘлеге ваҡытта Ғафури районында 513 кеше, шул иҫәптән етем һәм ҡараусыһыҙ ҡалған балалар, йәш ғаиләләр һәм белгестәр йәшәү шарттарын яҡшыртыуға сиратҡа баҫҡан. Яҡын киләсәктә был һан тағы ла кәмейәсәк. Красноусолда 30 һәм 60 фатирлы ике күп ҡатлы йортто файҙаланыуға тапшырыу көтөлә.


Өфө ҡалаһының «Ветеран- 2» баҡсасылар ширҡәтендә йәшәүсе Вәлиевтарҙың йорто янып көл-күмергә ҡалған. Янғын беренсе февраль төнөндә сыға. Ике балалы ғаилә бер ҡат кейемдә урамда ҡалған. Йәш ғаиләнең хәленә инеүселәр уларҙың иҫәбенә аҡса күсерә ала. Вәлиевтар халыҡтан ярҙам һорамаған да булыр ине. Әгәр йорт страховкалаған булһа.\n11 йәшлек Реналгә ул ҡурҡыныс төндө хәтерләү еңел түгел. Иртәнге сәғәт биштәр тирәһендә әсәһе уята. Уларҙың өйөн ут телдәре ялмап алған була. Эске кейемдә килеш кенә тәҙрә аша урамға һикереп сығып күршеләренә инәләр. Йорт эсен төҙөкләндереп , ҙур маҡсаттар менән йәшәп ятҡан ғаиләнең тормошо бер- нисә сәғәттә селпәрәмә килә.\nЙәкшәмбе көндө ғаилә мунса яҡҡан. Йоҡларға ятып күп тә үтмәй янғын сыға. Мунса йортҡа төкәтеп эшләнгән. Фаразлауҙарынса ут шунан сыҡҡан. Ҡыҙыл әтәс тәүҙә икенсе ҡатты, шунан тотош йортто ялмап ала. Янғын һүндереүселәргә баҡсасылар ширҡәтендәге адрес буйынса килеп етер өсөн тар, урау һәм көрт баҫҡан урамдарҙы үтергә кәрәк. Тура юлды гараждар кооперативы ябып ҡуйыуы эште тағы ла ҡатмарлаштыра ти, бында йәшәүселәр.\nВәлиевтар ике бала тәрбиәләй. Йортто әсәлек капиталына үҙ көстәре менән бынан ике йыл элек кенә төҙөп ингәндәр. Ғаилә башлығы һәр ҡаҙаҡты үҙе ҡағып тырышып һалған йорт көл-күмергә ҡалған. Әле улар күршеләрендә йәшәй.\nӘгәр йорт старховкаланған булһа, ғаилә бер ай эсендә түләүҙе алып икенсе йорт төҙөй башлар ине. Йығылырымды белһәм мендәр түшәп ҡуйыр инем, тигәндәй, бер кем дә фажиғә көтөп йәшәмәй. Күсемһеҙ милекте страховкалау Совет осоронда мотлаҡ була торғайны. Уҙған быуаттың туҡһанынсы йылдарында ул туҡталып ҡалды. Хәҙер һәр кемдең үҙ иркендә. Страховка компанияларының береһендә республикалағы 110 мең йорт страховкаланған. Был дөйөм алғанда күсемһеҙ милектең 21 процентын тәшкил итә.\nЮрий Шезель, страховка компанияһы директоры: «Йортто страховкалағанда уның ниндәй материалдан төҙөүенә иғтибар бирелә. Кирбес йорт бүрәнә йортҡа ҡарағанда осһоҙораҡҡа төшә. Шулай уҡ инженер системаларының булыу-булмауы ла иҫәпкә алына һәм страховка йорт хаҡының бер процентын тәшкил итә».\nКүсемһеҙ милек бер йылға страховкалана. Баҡсасылыҡ ширҡәттәренә айырым иғтибар бүленә. Һәр йыл һайын страховка компанияһы вәкилдәре май байрамдары ваҡытында ширҡәтттәргә барып баҡсала йәшәүселәргә страховка тәҡдим итә. Тик уның мөһимлеген аңлап еткермәүселәр күп. Нисек кенә баналь яңғырамаһын, һаҡланғанды, һаҡлармын тигәнде һәм хәүефһеҙлек ҡағиҙәләрен иҫтә тоторға кәрәк. Һуңынан үкенмәҫ өсөн. Вәлиевтар ғаиләһенә кем күпме ярҙам итә ала, банктағы иҫәп һандарын экранда күрәһегеҙ.\nАЙГӨЛ ВӘЛИЕВА 8 -917-341-63-22\nҺАҠЛЫҠ БАНКЫ КАРТАҺЫ : 6761 9600 0275 901909\nЛИАНА СИРАЕВА (ВӘЛИЕВТАРҘЫҢ ТУҒАНЫ)


Путинские выплаты на третьего ребенка 2019 в башкортостане - Все о юриспруденции\n08 Фев 2019 juristsib 2216\nЧитать еще –> Оплачиваются ли в больничном листе праздничные дни\nЧитать еще –> Протокол собрания жильцов дома\nРеспублика ҡалаларында “Мәктәп баҙарҙары ”асылды. Быйыл ата-әсәләр урындағы етештереүселәр тауарҙарына өҫтөнлөк бирә, ти белгестәр.\nМахсуслаштырылған йәрминкәләрҙә “Башҡортостан тауарҙары” проектына ингән фирмалар әүҙем ҡатнаша. Өфө, Ишембай трикотаж фабрикалары, Стәрлетамаҡ тегеү цехтары балалар өсөн уңайлы кейемдәр тәҡдим итә.\nБашҡортостанда “Мәктәп баҙарҙары ” яңы уҡыу йылы башланғансы асыҡ бул.\nПредыдущая записьРасписка на расторжение договора\nСледующая записьПрожиточный минимум в башкирии на 2019 на семью


Өфөлә ике ир полиция хеҙмәткәренә һөжүм иткән | ГТРК «Башкортостан» — Новости Уфы и РБ\n15 сентября 2016 — 16:07 ГТРК «Башкортостан»\nӨфөлә ике ир полиция хеҙмәткәренә һөжүм иткән.\nЯҡын арала тәфтишселәр уларҙы ҡайһы статья буйынса яуапҡа тарттырыу буйынса ҡарар ҡабул итәсәк. Был видеонан күренеүенсә, ир тәүҙә юл-патруль хеҙмәте инспекторын яғаһынан алып ергә йыға, һуңынан эткеләп тигәндәй машинаһына ултыртырға маташа. Полиция хеҙмәткәре был ваҡытта эш урынында була. Уға авария тураһында ҡағыҙҙар тултырғанда һөжүм итәләр. Әле тәртип боҙоусылар тәфтишселәр һорауҙарына яуап бирә.


ЭХ, ҠАҘҘАРЫ ЛА, ҠАҘҘАРЫ!\n4 Декабрь 2019, 15:45\nЭХ, ҠАҘҘАРЫ ЛА, ҠАҘҘАРЫ! Әлкә ауылында ҡаҙ өмәһе үтте Ҡаҙ өмәһе борондан килгән йола. Өмә бер эшкә генә ҡоролмай, ә ул матур итеп аралашыу, күңел асыу, үҙеңде күрһәтеү ҙә булып тора. Әлкә ауылында бихисап ҡаҙ тотҡан, эшкә тырыш, уңған Зөбәржәт һәм Даллес Шәмсетдиновтарҙың йортона иртә менән өмәселәр йыйылды. Эш ҡатмарлы булһа ла, ул бик күңелле үтте. Уңған апайҙарҙың ҡулына хатта күҙ эйәрмәй ине, өмә таҡмаҡтар, йырҙар менән үрелә барҙы. Йолаһына тап килтереп, апайҙар милли кейемдәр ҙә кейгәйне. Матур, күңелле өмә ҡаҙ итенән ауыҙ итеү менән тамамланды.\nҠаҙ өмәһе борондан килгән йола. Өмә бер эшкә генә ҡоролмай, ә ул матур итеп аралашыу, күңел асыу, үҙеңде күрһәтеү ҙә булып тора.\nӘлкә ауылында бихисап ҡаҙ тотҡан, эшкә тырыш, уңған Зөбәржәт һәм Даллес Шәмсетдиновтарҙың йортона иртә менән өмәселәр йыйылды. Эш ҡатмарлы булһа ла, ул бик күңелле үтте. Уңған апайҙарҙың ҡулына хатта күҙ эйәрмәй ине, өмә таҡмаҡтар, йырҙар менән үрелә барҙы. Йолаһына тап килтереп, апайҙар милли кейемдәр ҙә кейгәйне. Матур, күңелле өмә ҡаҙ итенән ауыҙ итеү менән тамамланды.


Санкт-Петербургта ғәмәлдәге таможня генералдарын судҡа биргәндәр\nФедераль таможня хеҙмәтенең Беларусь Республикаһындағы вәкиллеге башлығы Нәзип Ғәликәев һәм уның урынбаҫары Юрий Лямкин мутлашыуҙа ғәйепләнә. Фонтанка ру порталы хәбәр итеүенсә, Петербургта эшләгән ваҡытта Нәзип Ғәликәевҡа бизнес-кластағы яңы йорттан 110 квадрат метр майҙанлы фатир бирелә. Уның хаҡы 22 миллион һум күләмендә баһалана. Икенсе дәүләткә эшкә ебәрелер алдынан ул үҙенең урынбаҫарын дәүләт фатирын шәхси ҡулланыуға күсерергә ҡуша. Иҫегеҙгә төшөрәбеҙ, Нәзип Ғәликәев 2009-сы йылға тиклем Башҡортостан таможняһын етәкләне. Ғәйептәре иҫбатланған осраҡта таможня генералдарына ун йылға тиклем иректәренән мәхрүм ителеү янай.


Мәртәбәле ҡунаҡ рус телендә иркен аралаша\n10 Июль 2021, 15:10\nЭмир Кустурица: Башҡортостанда иң оҡшағаны - тәбиғәт һәм...\nЮгославия һәм серб кинорежиссеры, актер Эмир Кустурица VI Бөтә донъя фольклориадаһында ҡатнашыуын ҙур бәхет, тип һанай. Ул бигерәк тә Башҡортостан тәбиғәтенә ғашиҡ булыуын билдәләне. Мәртәбәле ҡунаҡ рус телендә иркен аралаша.\n– Ғәжәп, Өфө ҡалаһы – тау башында, бик күркәм урында урынлашҡан, – тип һөйләй Эмир Кустурица. – Һеҙҙә – иркенлек. Күп ерҙәрҙә булдым, тәбиғәтегеҙ һәм кешеләрҙең асыҡ күңелле булыуы, беҙҙең менән ихлас аралашыуы оҡшаны.\nЭмир Кустурица ҙур концерт программаһы алып килгән. Маҡсаты – халыҡтарҙы йыр-моң аша бәхет иленә әйҙәү. Фестиваль - ул донъя мәҙәниәтенең бер өлөшө, сәнғәтте һәм мәҙәниәтте үҫтереүгә бер аҙым, ти ижади шәхес.


«Киске Өфө» гәзитенең сайты - "ГУБЕРНАТОР" АУЫЛЫНА СӘЙӘХӘТ - 2020 - Мәҡәләләр\n"ГУБЕРНАТОР" АУЫЛЫНА СӘЙӘХӘТ\nҠырҡты тауҙары һырттарында, донъяның онотолған бер мөйөшөндә "Салауат совхозы" тип аталған хутор бар. Бөгөнгө көндә унда барып етер өсөн бик ныҡ ҡулайлашҡан техника, йә булмаһа, вертолет кәрәк...\nБөйөк Ватан һуғышы йылдарында немец әсирҙәре төҙөгән был юлдан Ҡырҡты тауынан Магнит домналары өсөн ағас ташығандар. Тимәк, был юл ҡасандыр стратегик әһәмиәткә эйә булған. Әммә һуңғы йылдарҙа уның кәрәге ҡалмаған һәм уны ремонтлаусы ла юҡ, күрәһең. Унан ямғыр һәм яҙғы ташҡын һыуҙары йыуып, ҙур-ҙур суйыр таштарҙан торған үтә ныҡ ҡаршылыҡлы юл ғәләмәте генә тороп ҡалған...\nАлда һөйләнәсәк хәл-ваҡиғалар Әбйәлил районы территорияһында урынлашҡан Салауат совхозы, йәғни "Губернатор" ауылы тураһында барасаҡ. Был ауылда һуңғы йылдарҙа берҙән-бер кеше - Нуретдинов Фуат ағайҙың йәшәгәне һәм үҙен ауылдың "Губернаторы" тип таныштырыуы тураһындағы мәҡәләләр республика матбуғатында бер нисә тапҡыр күренеп ҡалғайны. Нуретдинов Фуат сығышы менән Белорет районы Шығай ауылынан. Ул ғүмере буйы урман хужалығында эшләне һәм, Ҡырҡты урмандарына тоғро ҡалып, былтыр 80 йәшендә вафат булды. Йәне йәннәттә булһын, тип теләйһе генә ҡалды хәҙер.\nОшо бөткән ауылдың территорияһында бер-береһенән 300 метр самаһы ғына алыҫлыҡта Оло Ҡыҙыл һәм Бәләкәй Ҡыҙыл йылғалары башлана. Бәләкәй Ҡыҙыл - төньяҡҡа, ә Оло Ҡыҙыл көньяҡҡа табан юл ала. Был үҙе үк тәбиғәттәге үҙенсәлекле күренеш булып тора. Был йылғаларҙың икеһе лә Урал йылғаһының уң яҡ ҡушылдыҡтары булып, Әбйәлил районы ауылдарын, Сибай һәм Магнитогорск ҡалаларын эсәр һыу менән тәьмин иткән берҙән-бер тәбиғи сығанаҡ булып тора. Тәбиғәттең ошо үҙенсәлектәрен күҙ уңында тотоп, Әбйәлил активистары Рәсәй география йәмғиәте рәйесе Сергей Шойгу исеменә Ҡырҡты тауҙары биләмәһен айырыуса һаҡланған территория тип иғлан итеүҙе юллап мөрәжәғәт иткән. Сергей Шойгу был мәсьәләне урында өйрәнеү һәм тормошҡа ашырыу юлдарын табыу маҡсатында Рәсәй Фәндәр академияһы академигы А.А. Чибилев етәкселегендә экспедиция ойошторорға күрһәтмә биргән. Экспедиция составына Әбйәлил активистары, Магнитогорск ҡалаһы вәкилдәре һәм Сибай институты ғалимдары индерелгәйне. Был сәйәхәткә сығыуыбыҙҙың сәбәбе ошо экспедиция составында булыуыбыҙ менән бәйле ине...\nҠатмарлы юлдарҙы, дөрөҫөрәге, юлһыҙ урындарҙы махсус ҡулайлаштырылған 3 автомобилдә үттек. Ҡырҡты тауы аша һалынған алда һөйләнгән юл ғәләмәте Ҡужан ауылынан башлана. Был сәйәхәт сыҙамлыҡҡа һынау булды, йәғни, бынан да насар юл юҡтыр донъяла, тигән уйҙарҙы нығытты. Әйткәндәй, бынан 40 йыл элек ошо уҡ юлдан миңә "кәзә" мотоциклында (М-105) үтергә тура килгәйне. Ул ваҡытта юл "әлхәм" ине әле. Ваҡыт һәм ел-ямғыр донъяны бер туҡтауһыҙ үҙгәртә шул. Уҙған быуаттың 70-80-се йылдарында Бәләкәй Ҡыҙыл йылғаһын Мораҡай ауылынан өҫтәрәк быуып, ғәйәт ҙур һыуһаҡлағыс төҙөү планы бар ине. Тик республика етәкселеге быға ризалыҡ бирмәне, ә аҙаҡ Союз тарҡалып китеү сәбәпле, был план тормошҡа ашмай ҡалды. М.З.Шакировтың позицияһы һоҡланғыс күренеш булған, тип фараз итергә генә ҡалды хәҙер. Ул план тормошҡа ашһа, Абҙаҡ ауылы һәм уның тирәләй урынлашҡан ял йорттары һәм туризм объекттары юҡҡа сыҡҡан булыр ине...\nУникаль тәбиғәтебеҙҙе йәрәхәтләй торған ҡурҡыныс пландар әле лә булып тора. Бынан бер нисә йыл элек сәнәғәтселәр Ҡырҡты тау буйындағы ошо Оло һәм Бәләкәй Ҡыҙыл йылғаларының башында төҫлө металдар сығарыу карьеры асыу маҡсатында разведка эштәрен башлаған. Тик урындағы халыҡтың был планға ризаһыҙлыҡ белдереп, ҡаршылыҡ күрһәтеүе генә разведка эштәрен ваҡытлыса туҡтатҡан. Беҙҙең экспедиция ағзалары разведка эштәрен атҡарған ваҡытта әрәм-шәрәм ителгән йөҙйәшәр ҡарағай һәм ҡарағас урмандарын күреп тетрәнде. Был урмандарҙың яҡлауһыҙ булыуын, республика байлығының әләф-тәләф ителеүен күреп, ғәжәп ҡылдыҡ һәм, әлбиттә, республика Башлығы исеменә хат яҙҙыҡ. Был ерҙәрҙең тиҫтә йыл элек үк ҡурсаулыҡҡа дәғүә иткән территориялар исемлегенә индерелеүен һыҙыҡ өҫтөнә алып, протокол төҙөп, Рәсәйҙең география йәмғиәтенә, уның рәйесе С. Шойгу исеменә шулай уҡ хат ебәрелде.\nБеҙ, экспедиция ағзалары, Ҡужан ауылы янындағы өлтөк ҡарағастарҙың бензобысҡы менән бысылыуы тураһында ла ишетеп тетрәндек. Бындай формалағы ҡарағастар донъяның башҡа урындарында юҡ. Ана шуларҙы вәхшиҙәрсә юҡ иткәндәр! Ниндәй ҡырағай, вәхши әҙәми заттар (кеше тип әйтергә тел бармай) менән бергә йәшәйбеҙ. Бик әсенеп яҙып ултырам был юлдарҙы, әммә был - хәҡиҡәт! Әгәр беҙ үҙ тәбиғәтебеҙҙе һаҡлауҙы бергәләп хәстәрләмәһәк, Ҡырҡты тауы ла, Урал һырттары да беҙҙең быуын эсендә үк өлтөк ҡарағастар һымаҡ юҡ ителере көн кеүек асыҡ. Шуны аңларға тейешбеҙ: ошо тәбиғәтебеҙ менән генә беҙ байбыҙ һәм теүәлбеҙ.\nӘйткәндәй, Ҡужан ҡарағастарын һаҡлап ҡалыу маҡсатында Өфөнән һәм башҡа ҡалаларҙан ашығыс юлға сыҡҡан волонтерҙар, белгестәр, ғалимдар килеп етте. Терәүҙәр ҡуйып булһа ла, ағастарға ярҙам итергә тырыштылар. Терәүҙәр ҡуйып нығытылған яралы ҡарағастар вәхшиҙәргә ҡарата "протест" билдәһе, кешелек донъяһына иҫкәртеү булыр, тип ышанғы килә.\nбиология фәндәре докторы, профессор.\nЯҙылған: 20.11.20 | Ҡаралған: 474


Өфө пассажирҙарына хәҙер тролейбус көтөргә кәрәкмәй - GTRK.TV — Новости Уфы и РБ\nҺәр кем кеҫә телефоны йә компьютер ярҙамында транспорттың туҡталышҡа ҡасан килеп еткәнен белә ала. Интернет селтәренә инеп махсус сайтта тролейбустарҙың хәрәкәтен күҙәтергә лә мөмкин. Өфөлә электр транспортын Глонасс системаһы буйынса күҙәтеү проекты тормошҡа ашырыла башланы. Ул юғары технологиялы мәғлүмәт системаһынан ғибәрәт. Әле Глонасс системаһы троллейбустарға ҡуйылған, тиҙҙән, уларҙы трамвайҙарға ла урынлаштырыу ҡарала. Система ярҙамында диспетчерҙар йәмәғәт транспортының хәрәкәтен генә түгел, ә күпме пассажир хеҙмәтләндерелеүен, юлда булған аварияларҙы һәм ғәҙәттән тыш хәлдәрҙе күҙәтә ала. Глонасс системаһының башҡа уңайлыҡтары ла бар. Мәҫәлән, йәмәғәт транспортының эшмәкәрлеген һәм күпме табыш килтергәнен билдәләргә була. Яңы системаны Екатеринбург һәм Ырымбур ҡалаларында күптән ҡулланалар. Әлегә Өфө пассажирҙарына яңы шарттарға өйрәнергә ҡала. Пассажирҙарға хәҙер троллейбусты көтөргә кәрәкмәй. Интернет селтәре булған телефон аша йәмәғәт транспортының ҡайҙа барғанын һәм ҡасан килеп еткәнен ҡарарға мөмкин.Бынан тыш, махсус ҡушымта ярҙамында туҡталыштар тураһында мәғлүмәт тә алырға була. Тиҙҙән, Өфөлә бөтә төр йәмәғәт транспортын ошо системаға тоташтырыу ҡарала. Һуңынан инде республика буйынса индереү планлаштырыла.


Үткән ял көндәре республикала 30 юл-транспорт фажиғәһе теркәлгән, унда дүрт кешенең ғүмере өҙөлдө\n47 кеше төрлө тән йәрәхәттәре менән дауаханала. Өфө районының Авдон – Подымалов юлында шәмбенән йәкшәмбегә ҡараған төндә «ЗАЗ Шанс» автомобиле пассажир автобусы менән бәрелешә. Юл-транспорт һәләкәтендә апалы-һеңлеле өс ҡыҙҙың ғүмере өҙөлдө. Бөгөн уларҙы һуңғы юлға оҙаттылар.\nМаритэ Үзбәк ҡыҙы аварияла һәләк булған ҡыҙҙарҙы бәләкәй саҡтарынан белгән. Тырыш, бөтмөр инеләр, йәшәргә ашҡындылар, олоһо эшләп тә йөрөй ине, ти уҡытыусы. Апалы-һеңлеле Регина менән Эльвинаны һуңғы юлға оҙатырға бөтә ауыл килде. Был тетрәндергес хәбәргә Первушин ауылында йәшәүсе бер кемдең дә ышанғыһы килмәй. Ҡыҙҙарҙың береһенә 21, икенсеһенә 18 йәш булған. Һәләк булған өсөнсө ҡыҙ уларға ике туған тейешле.\nШәмбенән йәкшәмбегә ҡараған төндә Өфө районының Авдон -Подымалово юлының егерменсе саҡырымында улар «ЗАЗ Шанс» автомобилендә пассажир автобусы менән бәрелешә.\nМәғлүмәттәр буйынса, ҡыҙҙар ултырған машина Николаевка ауылы яғынан Курасковаға китеп барған. Оло юлдан килеүсе "Мерседес" автобусын абайламағандармы? Яҡындары һөйләүенсә, ул төн томанлы булған.\nПассажир автобусындағы егерме алты баланың һаулығына зыян килмәгән. Скаут хәрәкәте ағзалары Волгоград өлкәһенән Әшәгә китеп барған.\nДмитрий Кабанов, автобус водителе: «Сәғәт төнгө өстәр тирәһе ине, ошонан уҙып барғанда ҡапыл юғары тиҙлектә еңел автомобиль килеп сыҡты. Бәрелештән ҡотолоп булмай ине. Автобусты уң яҡҡараҡ бороп ҡына өлгөрҙөм».\nӘ селпәрәмә килгән еңел автомобилдәге ҡыҙҙарҙың әхирәте Алина Усманова төрлө тән йәрәхәттәре менән Өфөнөң өсөнсө дауаханаһы реанимацияһында. Ул аңына килмәгән. Ҡыҙҙың ғүмерен ҡотҡарып ҡалыу өсөн ҡан биреү талап ителә.\nСофия Хәбирова, Алина Усманованың туғаны: «Алина иҫендә ине әле.. Уның яңағы емерелгән. Һөйләшә алмай ине. Ул ауыр хәлдә. Өфө ҡалаһы Батыр урамы, 41/1, адресы буйынса ниндәй төркөмдән булһа ла ҡан бирһәләр яҡшы булыр».\nӘлеге осраҡ буйынса тикшереү бара. Мәғлүмәттәр буйынса, өс ҡыҙҙың ғүмерен өҙгән һәләкәттә руль артындағы ҡыҙ ғәйепле. Ул оло юлдан килеүсе автобусты үткәрмәгән.Ҡыҙҙар барыр ерҙәренә бер- нисә минутҡа ғына һуңлаһалар , был хәл килеп тә сыҡмаҫ ине. Хәйер, был юл сатында авариялар йыш була тиҙәр.\nАврияла иҫән ҡалған ҡыҙға ярҙам итеү өсөн яҡындары ,fyrn иҫәп асҡан. Кем күпме булдыра ала, экрандағы иҫәпкә күсерергә мөмкин.


Башҡортостан ауыл хужалығы техникаһын урында етештереү мөмкинлектәрен эҙләй | ГТРК «Башкортостан» — Новости Уфы и РБ\nБашҡортостан ауыл хужалығы техникаһын урында етештереү мөмкинлектәрен эҙләй\n02 июня 2016 — 16:28\nБөгөнгә Стәрлетамаҡтағы заводтарҙың береһе сапҡыс-урғыстар сығарыуҙы яйға һалған. Ә Дүртөйлөләге йәмғиәттәрҙең береһендә комбайндар йыйыу линияһы һынау уҙа. Тик төбәк продукцияһы республикала түгел, ә башҡа субьекттарҙа хуплау таба. Динар Низаев Дүртөйлөлә йыйылған комбайндарҙың һәр береһен бик яҡшы белә. Техника йәнһеҙ булмай, ти йәш механизатор. Дүртөйлөләге комбайндар йыйыу предпритяиеһы бөгөнгә Рәсәйҙең егерме һигеҙ ойошмаһы менән килешеүҙәр төҙөгән. Улар машиналар өсөн төрлө запас частәр, башҡа кәрәк-яраҡ ебәрә. Уртаҡ эштә Башҡортостан заводтары өлөшө лә юҡ түгел. Тимәк, бер үҙәк урындағы етештереүселәр өсөн дә ныҡлы база булып тора. Токарь һөнәрен үҙләштергән Илмир Сәйетғәлиев шөрөп-шайбаларҙы үҙ станогында әҙерләй. Тик бөгөн маҡтаныр урынға хәсрәткә лә тарый яҙа Дүртөйлөнөң комбайндар цехы. Етештерелгән техниканы һатыуҙа ла түгел бәлә. Башҡорт комбайндары әле көнбайыш себер, Алтайҙа уңышлы эшләй. Һатып алыусылар ҙа ҡәнәғәт. Республика биргән вәғәҙәһен үтәргә ашыҡмай, ти ойошма вәкилдәре. Завод Муромец 1500 комбайындарын 5 миллион өс йөҙ мең һумға һатһа ла, Башҡортостан хужалыҡтары ситтән машиналар ҡайтарыуҙы хуп күрә. Дүртөйлө комбайндары тәү сиратта урындағы климатҡа яраҡлаштырылған. Техника бығаса етештереүселәр йөҙөнә ҡыҙыллыҡ килтергәне юҡ әле.Дүртөйлөләге цех ике йылда тиҫтәләгән комбайн сығарып өлгөргән. Тик Башҡортостан кооперативтары бары тик быйыл өс комбайн алырға йөръәт иткән. Әммә, уларҙың да һуңғыһы булыуы ихтимал. Проект менән республика түгел, ә илдең башҡа субьекттары ныҡлап ҡыҙыҡһына һәм үҙенә саҡыра, ти завод вәкилдәре. Ул саҡта инде Башҡортостанға үҙ комбайндарын ситтән кире һатып алырға тура киләсәк.


Илдә трансплантология ҡануниәтендә үҙгәрештәр көтөлә - Bash.News\nИлдә трансплантология ҡануниәтендә үҙгәрештәр көтөлә\nИлдә трансплантология ҡануниәтендә үҙгәрештәр көтөлә https://bash.news/news/84852_ild_transplantologiya_anunitend_greshtr_ktl\n24 ноя 2018, 23:58\nЙәмәғәтселек ҡарамағына донор ағзалары алыу һәм күсереп ултыртыу менән шөғөлләнәсәк медицина учреждениелары исемлеге сығарылды. Реестрҙа баш ҡаланың ете дауаханаһы бар. Закон проекты кешенең иҫән сағында уҡ донор булыу теләген билдәләүҙе күҙ уңында тота. Риза булыусыларҙың регистры төҙөләсәк һәм документтарында ла махсус билдә ҡуйыу ҡаралған. Ошо рәүешле илдә донор ағзаһына мохтажлыҡты күпкә кәметеү күҙаллана. Үлемдән һуң яңы тормош хаҡы нисек? Яҡты донъя менән хушлашҡандан һуң кеше ғүмерен ҡотҡарырға әҙербеҙме?\nИлнараға донор бөйөрөн өс йыл көтөргә тура килә. Трансплантологияла был ваҡыт күп түгел, ти белгестәр. Ҡыҙға тура килгән ағза табылыу менән операция яһала. Бер нисә көндән ул тулы тормош менән йәшәй башлай һәм башҡа бер ваҡытта ла диализ аппаратына әйләнеп ҡайтмаясаҡ. Көн һайын тиерлек яһалма бөйөр ҡоролмаһы ярҙамында ҡанды таҙартып тороу, 4-әр, 5-әр сәғәт процедуралар үтеү тораһында хәҙер ниһайәт, оноторға ла мөмкин.\nИлнара Әлмөхәмәтова, пациент: “Мин аҙнаһына өс тапҡыр диализға йөрөй торғайным. Ауыр булды. Шуға килдем трансплатацияға. Кеше һымаҡ йәшәргә, дауаханаға бәйле булмаҫҡа теләйем. Хәҙер барыһы ла яҡшы, анализдар ҙа һәйбәт”.\nБөйөр сире менән яфаланыусылар ярты ғүмерен тиерлек диализ бүлмәһендә үткәрә. Яһалма ағза аппараты улар өсөн берҙән-бер йәшәү сығанағы. Ҡоролмаға бәйле пациенттар үҙҙәрен һәр ваҡыт иҫерек, йә температураһы ҡырҡ градусҡа тиклем күтәрелгән кеүек хис итә. Ике генә процедураны ҡалдырғанда ла - кеше өсөн үлемесле.\nДонор ағзаһы күсереп ултыртыу ауырыуҙарға икенсе тыуған көнгә тиң. Ә ҡатын -ҡыҙҙар өсөн яңы ғүмер башланғысы ла. Донор бөйөр ҡуйылғанда улар әсәлек бәхетен дә кисерә аласаҡ.\nБыйыл ғына Башҡортостан табиптары бөйөр трансплантациялау буйынса 34 операция уҙғарған, күрһәткестәр яҡшы - 98 процент осраҡта кеше организмы сит ағзаны ҡабул иткән. Бынан тыш, медицина учреждениеларында өс кешегә донор бауыр күсереп ултыртыла, ике пациент күкрәгендә хәҙер башҡа кешенең йөрәге тибә. Әммә донор ағзаларға мохтаждар һаны тағы ла күберәк! Уларҙың 200-ән ашыу кеше. Бар бәлә - Рәсәйҙә трансплантология ныҡлы үҫешмәүгә бәйле. Эске органдарҙы күсереп ултыртыуға халыҡтың ҡарашы ла бер төрлө генә түгел.\nРифат Нуриәхмәтов, Башҡортостан һаулыҡ һаҡлау министрлығының баш трансплантологы: “Йәмәғәтселек әҙер түгел, сөнки ғаиләләрҙә беҙ был турала һөйләшмәйбеҙ, беҙ уның тураһында уйламайбыҙ ҙа. Донор ағзалар күберәк булһа, беҙ, әлбиттә, күберәк операциялар яһай алабыҙ, күберәк кешеләрҙе яңы юлға ҡуя алабыҙ. Гемодиализдан арындыра алабыҙ. Кемгә бауыр, йөрәк күсереп ултыртыла - уларҙы үлемдән ҡотҡара алабыҙ. Трансплантация, ағзаларҙы күсереп ултыртыу - юғары технологиялы операция. Барлыҡ ҡорамалдар, белгестәр ҙә бар”.\n"Кеше органдарын йәки күҙәнәктәрен трансплантациялау тураһында"ғы закон буйынса Рәсәйҙә ризалыҡ презумцияһы эшләп килә. Уға ярашлы, һәр кеше иҫән сағында үҙ теләген әйтеп ҡалдырмаған булһа, донор булырға риза.\nИрина Николаева, Республика кардиология үҙәге баш табибы: “Шуны аңларға кәрәк - бер кем дә теге донъяға эске органдарын алып китмәй. Ә бына улар ярҙамында башҡа кешеләрҙең ғүмерҙәрен ҡотҡарып ҡалырға мөмкин. Яҡыны фажиғәгә тарып, әхлаҡи яҡтан ауыр хәлгә эләккән туғандары ла икенсе кешегә сәләмәт тормош бүләк итеүҙең мөһимлегенә аңлап ҡараһын ине”.\nДонор булырға ризалыҡ биреүселәрҙең берҙәм регистры төҙөлгәндә, проблема төптән хәл ителер тип көтөлә. Кешенең теләге уның документтарында күрһәтеләсәк тип күҙаллана. Был турала паспортта яҙыу барлыҡҡа килеүе ихтимал. Өс йыл элек Башҡортостандың билдәле онкологы Шамил Ганцев та водитель таныҡлыҡтарына донор булырға ризалыҡ тураһында махсус билдә ҡуйырға кәрәк тигән башланғыс менән сыҡҡайны. Тәҡдим ул ваҡытта хуплау тапмай.\nШамил Ганцев, Башҡорт дәүләт медицина университетының онкология кафедраһы мөдире, Рәсәй йәмәғәт палатаһы ағзаһы, профессор: “Кешенең һәр ваҡыт ҡулында, янында буласаҡ универсаль документ тураһында уйларға кәрәк. Көнсығышта татуировка, значоктар ҡулланыла, автомобилдәрендә ниндәйҙер мәғлүмәт ҡалдыралар. Минеңсә, был дөрөҫ ҡарар. Үлгәндән һуң да кемгәлер ярҙам итергә була. Сит илдәрҙә был йәһәттән ҙур эш башҡарыла. Шуға күрә Рәсәйҙәге был закон проектын да хуплап сығырға кәрәк”.\nШулай ҙа медицина киләсәге - күҙәнәктәр донорлығында, ти белгестәр. Шамил Ганцев Башҡортостанда биобанк системаһын барлыҡҡа килтереү яҡлы. Ул ваҡытта эске органдарҙы трансплантациялау тураһында баш ватырға кәрәкмәйәсәк. Әйтәйек, Ҡытайҙа 22 йәшлек пациент маңлайында танау үҫтереп һуңынан кәрәкле ергә күсереп ултырталар. Әммә бындай уңышлы осраҡтар бармаҡ менән генә һанарлыҡ.\nДүрт йыл эсендә генә Башҡортостандың кардиология үҙәге табиптары 16 пациенттың күкрәгенә икенсе кешенең йөрәген күсереп ултырта. Алексей Алмазовтың ғүмерен дә донор йөрәге һаҡлап ҡала. "Яңы ағза менән холоҡ-фиғелем үҙгәрмәне, өҫтәмә һәләттәрем генә асыла,"- тип шаярта ул хәҙер.\nАлексейға быға тиклем йөрәк камералары киңәйеү диагнозы менән интеккән, 23 йәшлек егет үлем сигендә була. Бәхетенә, донор ағзаһы табыла. Хәҙер ике бала атаһы ғүмеренең һәр секундының ҡәҙерен белеп йәшәй.\nБөгөн донорлыҡҡа һәр кемдең үҙ ҡарашы. Берәүҙәр йылына өс-дүрт тапҡыр ҡан тапшыра, икенселәр яҡын туғанына бөйөрөн күсереп ултыртырға ризалыҡ бирә. Был мәрхәмәтлек күренештәрен ситтән генә күҙәтеүселәр, ҡырҡа ҡаршы булыусылар ҙа юҡ түгел. Нисек кенә булмаһын, изге күңелле кешеләрҙең күберәк булыуы медицинаны алға әйҙәй ҙә инде.\nАвтор: Гөлназ Хәйбуллина, Айнур Кәбиров.\nБСТ Y.Metrika: 53\nБашҡортостанда грипп эпидемияһы киләһе йылдың ғинуар-март айҙарында көтөлә\n10:09, 19 сен\nМедицина фәндәре докторы, профессор Шамил Заһиҙуллин юбилейын билдәләй\nБашҡортостан дауаханаларында диагностика аппараттары 84 процентҡа иҫкергән\n10:53, 13 сен


Хәбәрҙәр: Рәсәй балаларын американлыларға бирмәйәсәктәр.\nРәсәй балаларын американлыларға бирмәйәсәктәр.\nРәсәй президенты Владимир Путин Рәсәй һәм сит ил журналистары өсөн ҙур матбуғат конференцияһы уҙғарҙы. Ул 4,5 сәғәт дауам итте. Башҡа һорауҙар менән бер рәттән Магнитский эше, 6 майҙа Болотный майҙанында ҡулға алынғандарҙың яҙмышы, американлыларға Рәсәй балаларын аҫрауға алыуҙы тыйыусы закондар хаҡында һорауҙар бирелде. Көнэлгәре уны Дәүләт Думаһы икенсе уҡыуҙа АҠШ-тың “Магнитский акты”на яуап итеп ҡабул итте.\n“Бөтә эш шунда: улар Советтарға ҡаршы Джексон- Веник законын Рәсәйгә ҡаршы икенсе закон менән алмаштырҙы. Һаман үткәндәр менән йәшәйҙәр- шунһыҙ булдыра алмайҙар. Был бик насар. Был беҙҙең мөнәсәбәттәрҙе боҙа.\nБеҙҙең балаларҙы сит ил кешеләре тарафынан аҫрауға алыуға килгәндә, йәмәғәт фекерен асыҡлау мәғлүмәттәре буйынса, күпселек Рәсәй граждандары быға ҡаршы.”\nКөнбайыш журналистарының береһе. Көнбайыштың Сүриә президенты Бәшәр Асадтың отставкаға китеүе яҡлы булыуын иҫкә төшөрөп, Сүриә хәлдәренә аңлатма биреүен һораны.\n“Беҙҙең тәҡдим, позиция нимәнән ғибәрәт? Кешеләр иң тәүҙә нисек йәшәргә теләүҙәре, именлек һәм дәүләт менән идара итеү мәсьәләләре хаҡында һөйләшеп килешергә һәм шул килешеүгә ярашлы үҙгәртеп ҡороуҙар башларға тейеш.”\nМихаил Ходоковский хаҡында һүҙ ҡуҙғатылды. Кесаҙна көн суд ЮКОС-тың элекке башлығына төрмә срогын 11 йылға ҡәҙәр ҡыҫҡартты- ул 2014 йылда иреккә сығасаҡ. Был, Путин һүҙҙәре буйынса, Рәсәй ҡануниәтен үҙгәртеү арҡаһында мөмкин булған.


Ишембай районы флагы — Башҡорт Википедияһы\nИшембай районы флагы — Рәсәй Федерацияһы Башҡортостан Республикаһы Ишембай муниципаль районы символы.\n1 Флаг тасуирламаһы\nФлаг тасуирламаһы[үҙгәртергә | вики-тексты үҙгәртергә]\nИңенең оҙонлоғона ҡарата нисбәте 2:3 булған тура мөйөшлө туҡыма, ул ике горизонталь һыҙаттан тора: өҫкө яғы һары һәм түбәнгеһе — йәшел, һары һыҙат эскә табан бөгөлөп ике сусаҡлы тау түбәһен барлыҡҡа килтерә; бөгөлдөң ситенән нәҙегерәк аҡ һыҙат үтә. Йәшел һыҙаттың киңлеге туҡыма ситтәрендә 3/5 нисбәтендә һәм уртаһында 4/5 нисбәтендә тәшкил итә. Йәшел һыҙат уртаһында — флаг тотҡаһына табан осоп барған ыласын.\nФлагтың аҡ һыҙат үткән бөгөлө — Торатауҙың символик сағылышы. Һыҙаттың аҡ булыуы тауҙың уникаль булыуын һәм эзбизташтан тороуын ғына түгел, ә тыныслыҡта һәм үҙ-ара килешеп йәшәгән халыҡтарҙың уйҙарының яҡты, намыҫтарыны таҙа булыуына ышанысты ла аңлата.\nЙәшел, ҡылғанлы яландың һарғылт-аҡ фонында Юрматы ырыуы башҡорттарының символы — шоңҡар кәйелеп оса. Ҡош — ирек, азатлыҡ символы ла, уның ирекле осошта ҡанаттарын йәйеп барыуы төбәктең сәскә атыуы, халҡының эшһөйәр һәм ирекле булыуы тураһында һөйләй. Йәшел төҫ тормоштоң мәңге-мәңге яңырып тороуын, тыуған төбәгебеҙҙең бай һәм матур булыуының сағылышы ул.\nТеркәлгән[үҙгәртергә | вики-тексты үҙгәртергә]\nИшембай районы флагы Башҡортостан Республикаһы Ишембай районы муниципаль районы Советының 2006 йылдың 15 июнендәге 9/130-се ҡарары менән раҫланған.\nРәсәй Федерацияһы Дәүләт геральдика регистрына 3218-се теркәлеү һаны аҫтында индерелгән.\nhttps://ba.wikipedia.org/w/index.php?title=Ишембай_районы_флагы&oldid=806894 ҡабул ителгән\nБыл бит һуңғы тапҡыр 06:41 11 май 2018 үҙгәртелгән.


Башҡортостандың 100 йыллығын билдәләү иң юғары кимәлдә үтергә тейеш | ГТРК «Башкортостан» — Новости Уфы и РБ\nБашҡортостандың 100 йыллығын билдәләү иң юғары кимәлдә үтергә тейеш\n16 августа 2018 — 16:04 Галимьян Ибатуллин\nБашҡортостандың 100 йыллығы уңайынан төҙөлгән объекттарҙа ваҡытында тапшырмаған, шулай уҡ уларҙы сафҡа индергәндә ҡаҙна аҡсаһына ҡул һуҙыусыларҙы ҡаты яза көтә. Хәҙер һәр объект өсөн хөкүмәт ағзалары һәм министрҙар шәхсән яуаплы буласаҡ. Ҡанунды боҙоусыларҙы биләгән вазифаларына ҡарамаҫтан яуапҡа тарттырасаҡтар. Ошо турала республика башлығы Рөстәм Зәки улы 100 йыллыҡты үткәреү буйынса ойоштороу комитеты ултырышында белдерҙе. Башҡортостан етәксеһе Рөстәм Зәки улы иғлан иткән “Республиканың 100 йыллығына 100 объект” проекты төбәктә бихисап социаль мәсьәләрҙе хәл итәсәк. Объекттарҙың күпселеге һаулыҡ һаҡлау, мәғариф, мәғәниәт тармағынан. 2018 йыл Башҡортостанда иң күп социаль объекттар сафҡа инер тип көтөлә. Заманса йыһазландырылған был спорт үҙәгендә хәҙер Башҡортостан данын яҡлар футболсылар шөғөлләнәсәк. “Өфө” клубының күнекмәләр базаһы өҫтөнлөклө төҙөлөш объекттарына индерелеп, ҡыҫҡа ваҡыт эсендә файҙаланыуға тапшырылды. Әйткәндәй, тәбиғи түшәмле был республикалағы берҙән-бер футбол майҙансығы.Тағы ла бер спорт объекты баш ҡаланың төнъяҡ өлөшөндә төҙөлә. Республиканың 100 йыллыҡ юбилейына Инорс биҫтәһендә өр-яңы бассейн ҡалҡып сығасаҡ. Былтыр декабрь айында башланған төҙөлөш 1 йыл тирһәнедә сафҡа инергә тейеш.Бында спортсылар менән бер рәттән уҡыусылар ҙа шәғәлләнә аласаҡ.Ә бына Чесноковка ауылы уҡыусылары өсөн киләһе йыл өр яңы мәктәп үҙ ишектәрен аса. Һуңғы йылдарҙа Өфө янындағы был биләмә әүҙем үҫешә, башлыса, йәштәр күсеп килә һәм белем усағының яҡында булыуы төп мәсьәләгә әүерелде. Балалар баҡсаһы һәм мәктәпте берләштергән белем биреү комплексында эштәр графикка ярашлы бара.Заманса мәғариф учереждениеһы 10 мең квадрат метр майҙанды биләйәсәк, объект хаҡы 218 миллион һум. Башҡортостандың 100 йыллығына төҙөлгән объекттар исемлегендәге иң күләмле проекттарҙың береһе Республика онкология диспансерының яңы корпусы. Ул Волга буйы федераль округында берҙән-бер буласаҡ, ә хаҡы 1 миллиард һумға баһалана. Бында бер юлы 240 кеше дауалана аласаҡ.Онкология диспансерының майҙаны менән бергә мөмкинлектәре лә киңәйәсәк. Бында яман шеште тәүге стадияла асыҡлау һәм дауалау буйынса заманса ҡоролмалар урынлашытырыла. Республиканың 100 йыллығына төҙөлгән объекттар исемлеге менән интернет аша теләгән һәр кем танышыа ала. Интерактив картала һәр береһе хаҡында ҡыҫҡаса мәғлүмәт тә бар. 2019 йылда Башҡортостан үҙенең 100 йыллығын билдәләй. Юбилейлы байрам тантаналары үтеп китеп онотолор, ә күләме төҙөлөштәр йөҙйәшәр Башҡортостан халҡы өсөн хеҙмәт итер.


Һуңыраҡ ятып, иртәрәк тор... » Башҡортостан гәзите\n"Башҡортостан гәзите" » Йәмғиәт » Һуңыраҡ ятып, иртәрәк тор...\nҺуңыраҡ ятып, иртәрәк тор... 28.12.2013 // Йәмғиәт\nИжад менән ғаилә тормошо, балалар үҫтереү — икеһе-ике нәмә, әлбиттә. Шулай ҙа сабыйҙар бәләкәй саҡта шундай итеп әйтеп ҡуя, һинең тиҫтәләрсә битлек хикәйә, повестарың ары торһон.\n...Фаягөлгә өс йәштәр самаһы булғандыр. Эштән ҡайтып инеүем булды:\n— Әттә, — ти ул, йүгереп килеп ҡосаҡлап, — бер нәтәкәй асайсыңмы?\n— Нәмәкәй ул, бер нәҫтәкәй — тәмлеме? — тип һораған булам.\n— Тәмле, асайсыңмы бер нәтәкәй?\n— Эйе, ашайым, — сабыйҙың күңелен табырға тырышып, шулай тим.\n— Ә беҙ уны асап бөттөк инде... — тип ҡулдарын йәйә ҡыҙыҡай.\nОшоларҙы теркәп ҡуйыр өсөн генә лә йәне булған, ғүмерендә ҡулына ҡәләм алмаған кеше лә ҡағыҙға текләр. Ана бит, беҙ, өлкәндәр, һис уйлап сығармаҫлыҡ нәмәләр тураһында һөйләй улар.\n...Тимерғәленең мәктәпкә барған йылы. Һыйыр быҙаулаған. Тәүге көндө уны өйгә индерәбеҙ. Фаягөл, Юлай, Тимерғәле быҙау янынан китмәй.\n— Ә быҙау ҡайҙан килеп сыға? — тип ҡыҙыҡһына Фаягөл.\n— Һыйыр уны урмандан алып ҡайта, — тигән булабыҙ.\nҠыҙ һаман ныҡыша.\n— Ю-уҡ, ул бөгөн улманға балманы-ы-ы...\nШул саҡ алты йәшлек ағаһы бүлдерә:\n— Күп һорама, ҡайҙан алғанын беренсе класҡа уҡырға барғас белерһең әле...\nҘур кеше бит, ағай кеше! Бына шулай, юҡҡа ғына балалы өй — баҙар, балаһыҙы — маҙар, тимәгәндәр.\n...Туғыҙ йәшлек Юлай менән өс йәшлек Азаматтың башы төкөшә. Азамат иламай. Башын тотоп, бер беҙгә, бер ағаһына ҡарап тора. Шул саҡ Юлай:\n— Азаматтың башы бәрелеп өйрәнеп бөткән дә ул, бына минеке ауырта, — ти.\nБарыһы ла көлөшә, хатта маңлайы ҡабарып сыҡҡан Азамат та йылмайғандай итә.\n...Әлбиттә, балаларҙың ҡыҙыҡ һөйләүе бик күп. Һәр береһен теркәп бармағанға үкенәм. Шулай ҙа бер нәмә тынысландыра: Камила менән Алтынай исемле ейәнсәрҙәрем үҫә. Аллаһы Тәғәлә тағы бирер әле — һәр сабый үҙ ризығы менән тыуа. Ана бит, үҙебеҙҙекеләрҙең үҫеп еткәнен һиҙмәй ҙә ҡалдыҡ: өлкән улыбыҙ Тимерғәле үҙ эшен асты, Лиана исемле кәләш алып ҡайтты; Юлай юғары уҡыу йортонда ситтән тороп уҡый, Дарья киленебеҙҙе тупһа аша атлатты; Фаягөл ҡыҙыбыҙ Бөрйән егете Илшатҡа кейәүгә сыҡты. Кинйәбеҙ ун беренсене бөтә, Азамат һигеҙенселә уҡый. Башы ғаилә мәшәҡәттәренән сыҡмаған, бар ғүмерен балалар тәрбиәләп үҫтереүгә, "командировочный" ир ҡарауға арнаған ҡатыным Нурия менән шатланып бөтә алмайбыҙ. "Командировочный" тигәндән, ғаилә проблемаларынан ситтә торғанға әйтмәйем, ә ғүмерем юлда үткәнгә генә шаярып шулай тим. Шунан һуң, ижад кешеләре менән йәшәгән хәләл ефеттәргә Аллаһы Тәғәлә сабырлыҡ бирһен. Мостай Кәримдән "Ҡатынығыҙ Рауза апай ижадығыҙҙа нисек ярҙам итте?" тип һорағас, "Ҡамасауламаны — иң ҙур ярҙамы шул булды", — тигән. Ысынлап та, бик ҙур мәғәнә ята унда: ҡамасауламаны, көнләшмәне, балалар үҫтерҙе, үҙең юҡта донъяны алып барҙы...\nЙыш ҡына минән: "Ҡасан гәзит өсөн дә яҙырға, ижад итергә, ауылда мал аҫрап, донъя көтөргә лә өлгөрәһең?" — тип һорайҙар. "Һуңыраҡ ятып, иртәрәк торһаң, ваҡыт баштан ашҡан", — тим. Ижад өсөн айырым ваҡыт кәрәкмәй, әҫәр килеп тулышты икән, йә һин уны ултырып теркәйһең, йә "ҡойроғон" да тота алмайһың — осоп китә.\nБалаларҙы тәрбиәләү тип кемдер ниндәйҙер алымдар уйлап сығара, Интернетта соҡона ла сабыйҙарын "теге ярамай", "был ярамай" тип үҫтерә. Беҙ әллә нимә уйлап тапманыҡ, ниндәйҙер ҡағиҙә лә булдырманыҡ. Үҙебеҙ эшләнек — балалар эргәлә булды, ҡул араһына инә барҙы. Малайҙар минең менән бергә һәнәк, балта тотто, башҡаһына булышты. Ҡыҙыбыҙ иһә әсәһе янында бешеренергә өйрәнде, теген машинаһын үҙләштерҙе, бәйләм энәләре тотто. Уҡыуҙан тыш, мәктәп тормоштарына ҡыҫылманыҡ: төрлө фәндән район олимпиадаларында ҡатнаштылар, футболға саптылар, ҡышын конькиға, саңғыға баҫтылар... Барлыҡ тәрбиә ошонан ғибәрәт: ҡыҙ — ҡыҙ урынында, малайҙар — буласаҡ ғаилә башлыҡтары үҙ урынында булырға тейеш, тинек. Шул ғына...


Башҡортостанда Татьяна һәм Гөлшат исемле ҡыҙҙарҙы үҙенсәлекле шарттарҙа театрға саҡыралар // Мәҙәниәт | новости башинформ.рф\nБашҡортостанда Татьяна һәм Гөлшат исемле ҡыҙҙарҙы үҙенсәлекле шарттарҙа театрға саҡыралар\n14:01, 20 января 2016 Мәҙәниәт\nСтуденттар көнө алдынан Салауат башҡорт драма театры акция ойоштора. Театрҙың матбуғат хеҙмәте хәбәр итеүенсә, 22 ғинуарҙа Татьяна йәки Гөлшат исемле студент ҡыҙҙарға «Гөлшаян» комедияһын 100 һумға ҡарау мөмкинлеге бирелә.\nТашлама менән файҙаланырға теләүселәр студент билетын һәм шәхесте раҫлаусы документын күрһәтергә тейеш. Спектакль киске сәғәт 7-лә башлана.\n«Гөлшаян» — татар драматургияһы классигы Мирсай Әмирҙең комедияһы. Спектаклде режиссер Илдар Вәлиев ҡуйған, рәссамы — Азамат Ғиләжев, композиторы — Илшат Хәлилов. Премьера 16 йыл элек, 2000 йылдың февралендә булды.


Владивостокта Башҡортостан делегацияһы республикала ике агломерация үҫеше тураһында һөйләне // Иҡтисад | новости башинформ.рф\nВладивостокта Башҡортостан делегацияһы республикала ике агломерация үҫеше тураһында һөйләне\n13:40, 12 сентября 2018 Иҡтисад\nӨФӨ, 2018 йыл, 12 сентябрь. /«Башинформ» мәғлүмәт агентлығы, Эльвира Латипова/.\nБөгөн Владивостокта IV Көнсығыш иҡтисади форумының икенсе эш көнө бара. Ҡатнашыусылар араһында – республика Хөкүмәте Премьер-министры Рөстәм Мәрҙәнов етәкселегендә Башҡортостан делегацияһы. Икенсе көндө тәүге сара стратегик планлаштырыу мәсьәләләренә яуаплы Рәсәйҙең иҡтисади үҫеш министры урынбаҫары Вадим Живулин менән осрашыу булды. Унда шулай уҡ республиканың иҡтисади үҫеш министры Сергей Новиков ҡатнашты.\nОсрашыуҙа, атап әйткәндә, һүҙ Рәсәйҙең 2025 йылға тиклем арауыҡ үҫеш стратегияһы проекты тураһында барҙы, тип хәбәр иттеләр Башҡортостан Хөкүмәтенең матбуғат хеҙмәтендә. Сергей Новиков стратегияның һәр өлөшөндә ентекләп туҡтаны һәм хәҙер республика уны тулыландырыу буйынса тәҡдимдәр әҙерләүен хәбәр итте. Яҡын ваҡытта иҫкәрмәләр Рәсәйҙең Иҡтисади үҫеш министрлығына йүнәлтеләсәк.\nРәсәйҙең 2025 йылға тиклем арауыҡ үҫеш стратегияһы һәр төбәк өсөн, уның сәнәғәт һәм логистика үҙенсәлегенән сығып, тармаҡ махсуслаштырыуын билдәләй. Иҡтисади үҫеште агломерацияларға туплау күҙаллана. Документ проекты Башҡортостанда – Өфө һәм бер нисә район: Ауырғазы, Благовещен, Благовар, Иглин, Ҡырмыҫҡалы, Кушнаренко, Өфө һәм Шишмә райондары ингән Өфө агломерацияһын билдәләй. Республика Хөкүмәте Өфө агломерацияһын Архангел, Нуриман, Бөрө, Мишкә, Саҡмағош, Бүздәк һәм Дәүләкән райондары иҫәбенә киңәйтеү яҡлы сығыш яһай. Өҫтәмә тағы ла бер сәнәғәтле үҫеш биләмәһе бүлергә тәҡдим ителә: Стәрлетамаҡ, Салауат, Ишембай, шулай уҡ Стәрлетамаҡ һәм Ишембай райондары. Уны шартлы рәүештә Көньяҡ Башҡортостан агломерацияһы тип атағандар.\nРеспубликаның тағы ла бер тәҡдиме – Башҡортостандың махсуслаштырыу исемлегенә компьютерҙар, электрон оптик изделиелар, электр ҡорамалдар етештереүҙе индереү. Әле компетенциялар иҫәбендә – ауыл хужалығы, файҙалы ҡаҙылма байлыҡтар сығарыу, нефть химияһы, металлургия, приборҙар, машиналар эшләү, туризм, IT, йорт йыһаздары, кейем, аҙыҡ-түлек, дарыу һәм медицина изделиелары етештереү.\nТеги: Көнсығыш иҡтисади форум


Ураҙа ваҡытындағы ғәмәлдәр\n25 Апрель 2020, 18:05\nУраҙа ваҡытындағы ғәмәлдәр 1. Рамаҙан айында һәр көн, йәғни, таң яҡтылығы йәйелгәндән башлап, сәхәрҙән һуң, ҡояш батҡансы ашамай-эсмәй һәм ир менән ҡатынға яҡынлыҡ ҡылмай тороу — бәлиғ һәм ғаҡыл булған һәр мосолманға ураҙа тотоу фарыҙ.Ураҙаның шарттары өсәү: 1) ниәт ҡылыу; Ниәтте тел менән әйткән кеүек, күңел менән дә әйтергә мөмкин. Теле менән һис бер һүҙ һөйләмәгән кеше, күңелдән иртәгә ураҙа тотосағын уйлаһа, ураҙаһы дөрөҫ булыр. Сәхәр ашаған кеше лә ниәт иткән һымаҡ һаналыр, сөнки беҙ башҡа айҙарҙа шул сәғәттәрҙә тороп ашамайбыҙ 2) ашау-эсеүҙән тыйылыу; ураҙа сәхәрҙән һуң, киске ифтарға тиклем. Әгәр иртәнге аҙан тауышы ишетһәгеҙ, ауыҙығыҙҙағы ризыҡты сәйнәп бөтөү дөрөҫ. 3) енси яҡынлыҡтан тыйылыу ураҙа ваҡытында.Ураҙа булыуға сәхәр эскәндән-ашағандан һуң, таң атҡансы ниәт ҡылыу мөстәхәб (яҡшы күрелә торған эш). Шулай уҡ өйлә (төшкө намаҙға) ваҡытына бер сәғәттән ашыу ҡалғас ниәтләһәң дә дөрөҫ булыр.Ураҙаға бар күңел менән ниәт ҡылыу тейеш. Тел менән әйтмәйенсә, күңеленән генә иртәгә ураҙа тотасағын уйлаһа ла ураҙаһы дөрөҫ булыр.Ғәрәбсә ошоларҙы әйтеп, тел менән ниәт ҡылыу мөстәхәб: «Нәүәйтү ән әсуумә саумә шәһри Рамәдданә минәл-фәжри иләл-мәғриби хаалисан лилләәһи тәғәәләә». Мәғәнәһе: Аллаһы Тәғәлә ризалығын алыр өсөн, ихласым менән ниәт ҡылдым, Рамаҙан ураҙаһын тоторға, таң ваҡытынан алып ҡояш батҡансы.Ҡояш байығас ураҙаны тамамлап, бер тәғәм, тоҙ йә һыу менән ифтәр ҡылыу, йәғни ауыҙҙы асыу сөннәт. Хөрмә, йөҙөм кеүек емештәр менән ифтәр ҡылыу мөхтәсәбтер.Ифтәр ҡылғандан һуң ошо доға уҡыла: «Аллааһүммә ләкә сумту үә бикә әәмәнтү үә ғәләйкә тәүәккәлтү үә ғәләә ризҡыйкә әфтәртү фәғфирлии йәә ғаффәәрү мәә ҡаддәмтү үә мәә әххәртү». Мәғәнәһе: Әй, Аллаһы, ошо ураҙамды мин һинең өсөн генә тоттом үә мин һиңә генә иман килтерҙем, үә һиңә тәүәккәл ҡылдым, үә һинең ризығың менән ауыҙымды асам. Әй, гонаһтарҙы ғәфү итеүсе Аллаһы, инде минең элекке гонаһтарымды ла, хәҙерге гонаһтарымды ла ярлыҡа.Ураҙа булған кеше: 1) таң атҡансы төндө тороп, сәхәр эсер; 2) үҙ-үҙен гонаһ эштәрҙәң тыйыуҙы ниәт ҡылыр; 3) Буш ваҡыттарында дини китаптар уҡыр; 4) ҡояш байығас, ахшамдан алда ифтәр ҡылыр.Әбйәлил сайтынан.\n1. Рамаҙан айында һәр көн, йәғни, таң яҡтылығы йәйелгәндән башлап, сәхәрҙән һуң, ҡояш батҡансы ашамай-эсмәй һәм ир менән ҡатынға яҡынлыҡ ҡылмай тороу — бәлиғ һәм ғаҡыл булған һәр мосолманға ураҙа тотоу фарыҙ.\nУраҙаның шарттары өсәү: 1) ниәт ҡылыу; Ниәтте тел менән әйткән кеүек, күңел менән дә әйтергә мөмкин. Теле менән һис бер һүҙ һөйләмәгән кеше, күңелдән иртәгә ураҙа тотосағын уйлаһа, ураҙаһы дөрөҫ булыр. Сәхәр ашаған кеше лә ниәт иткән һымаҡ һаналыр, сөнки беҙ башҡа айҙарҙа шул сәғәттәрҙә тороп ашамайбыҙ 2) ашау-эсеүҙән тыйылыу; ураҙа сәхәрҙән һуң, киске ифтарға тиклем. Әгәр иртәнге аҙан тауышы ишетһәгеҙ, ауыҙығыҙҙағы ризыҡты сәйнәп бөтөү дөрөҫ. 3) енси яҡынлыҡтан тыйылыу ураҙа ваҡытында.\nУраҙа булыуға сәхәр эскәндән-ашағандан һуң, таң атҡансы ниәт ҡылыу мөстәхәб (яҡшы күрелә торған эш). Шулай уҡ өйлә (төшкө намаҙға) ваҡытына бер сәғәттән ашыу ҡалғас ниәтләһәң дә дөрөҫ булыр.\nУраҙаға бар күңел менән ниәт ҡылыу тейеш. Тел менән әйтмәйенсә, күңеленән генә иртәгә ураҙа тотасағын уйлаһа ла ураҙаһы дөрөҫ булыр.\nҒәрәбсә ошоларҙы әйтеп, тел менән ниәт ҡылыу мөстәхәб: «Нәүәйтү ән әсуумә саумә шәһри Рамәдданә минәл-фәжри иләл-мәғриби хаалисан лилләәһи тәғәәләә». Мәғәнәһе: Аллаһы Тәғәлә ризалығын алыр өсөн, ихласым менән ниәт ҡылдым, Рамаҙан ураҙаһын тоторға, таң ваҡытынан алып ҡояш батҡансы.\nҠояш байығас ураҙаны тамамлап, бер тәғәм, тоҙ йә һыу менән ифтәр ҡылыу, йәғни ауыҙҙы асыу сөннәт. Хөрмә, йөҙөм кеүек емештәр менән ифтәр ҡылыу мөхтәсәбтер.\nИфтәр ҡылғандан һуң ошо доға уҡыла: «Аллааһүммә ләкә сумту үә бикә әәмәнтү үә ғәләйкә тәүәккәлтү үә ғәләә ризҡыйкә әфтәртү фәғфирлии йәә ғаффәәрү мәә ҡаддәмтү үә мәә әххәртү». Мәғәнәһе: Әй, Аллаһы, ошо ураҙамды мин һинең өсөн генә тоттом үә мин һиңә генә иман килтерҙем, үә һиңә тәүәккәл ҡылдым, үә һинең ризығың менән ауыҙымды асам. Әй, гонаһтарҙы ғәфү итеүсе Аллаһы, инде минең элекке гонаһтарымды ла, хәҙерге гонаһтарымды ла ярлыҡа.\nУраҙа булған кеше: 1) таң атҡансы төндө тороп, сәхәр эсер; 2) үҙ-үҙен гонаһ эштәрҙәң тыйыуҙы ниәт ҡылыр; 3) Буш ваҡыттарында дини китаптар уҡыр; 4) ҡояш байығас, ахшамдан алда ифтәр ҡылыр.


Тәрән хәҡиҡәт булып, һәр кеше белергә тейеш HuffPost Германия - Бөтә донъя видео чат! Бөтә ил, сит ил, бөтә донъя.\nҠатын-ҡыҙ ир-атты ҡалдырып, һеҙҙең менән уларҙың балаһы булһа, йорттар һәм уртаҡ тормош.\nҠатын-ҡыҙ күп сәбәптәр буйынса бара, әммә бер сәбәп булды, бигерәк тә мин уларҙы эҙәрлекләй.\nБереһе мин, ул аңламаһын өсөн ир-аттың: Ул эшләй, golft, уйнай, телевизор ҡарап, мөйөш аҫтында ҡыуып. исемлекте оҙаҡ дауам итергә мөмкин. Ирҙәрен был насар түгел. Яҡшы кешеләр улар. Ул яҡшы атай. Ғаилә улар. Һеҙ бик һөйкөмлө, иҫ киткес. Әммә һеҙ үҙегеҙ нимәлер разуметься ҡатын булараҡ ҡарай. Ул унда юҡ. Мин ҡатын-ҡыҙ. минең офисы түбәндәгесә әйтте: „кемдер минең ирем ташлап алдынан ғына килде миңә иғтибарһыҙ рәсми рәүештә аяҡ һәм алырға мөмкин. 'Был ҡурҡытмай уларҙы ҡайһы берҙә тормошҡа ашырыла. Ҡайһы саҡ илай улар. Ир-егет - мин, - ти был дөрөҫ йәки дөрөҫ түгел. Мин һеҙгә әйтәм, мин күрәм. Шулай була йәки яраланып йәки яуыз һин асыуланма мөмкин, тип теләйем һиңә. Һеҙҙең милек түгел, һинең ҡатының. Һине түгел, үҙ йәнен һата.\nҺин уларҙың һиңә эшләргә тейеш.\nКөн артынан көн, ваҡытында, мәлендә булған. Һин ҡатын-ҡыҙ ота ғына һинең булып, һинең ҡушҡандыр. Быны тойорға кәрәк. Һин теләгән әйбер менән уның тураһында һөйләшергә, хис-тойғоно һәм уларҙы биләргә теләйбеҙ, - тип һин уны тыңлай. Йыйһалар кивнуть түгел. Plakatieren түгел. Әлбиттә, адвокат дьявол уйнау түгел. Тел, ул, һин уны тойор өсөн. Ағас йәки тиҙ секс юҡ ул ч теләмәй. Ул теләк һине тойорға теләй.\nҺин дәрт, үҙ үҙеңә тойорға мөмкин.\nҺин күрһәтергә мөмкин. Һин уның янында була. Был үҙенсәлектәр иң ҡыҙыҡлы, уларҙың һиңә булған. Әгәр улар һеҙҙе юғалттыҡ, ни өсөн.\nУлар ҡайҙа китте.\nБыл уларҙың йөрәген йолҡоп\nУны табып, дәрт таба.\nӘгәр һин бер ҡасан да йәшәүгә теләк менән geborgter ваҡыт таба.\nӘгәр һеҙ уйлап, һинең ҡатының менән һеҙ тулыһынса һин бар, уларҙың тыңларға тырышам.\nРаздражительный һинең фекерең. Ҡасан уларҙы ҡарай: улар шул тиклем күп күргән. Тағы бер тапҡыр ҡарап, түбән ҡарап. Ул ҡарашын осратып, оҙаҡ ҡалған, ғәҙәттә, оҙаҡ, был һиңә ҡыуаныс. Әгәр һинән һораһалар, нимә эшләнең һин, ә ул әйтә: „Мин һине.\nМин күреп һиңә тағылып. Миңә ҡыҙыҡ, кем һин. Мин һинең бөтә был йылдарҙағы һәр көн яңынан таныштырғандан һуң, белергә теләйем. 'Әммә был ғына әйткәндә, ысынлап та шулай. әгәр һин был төрө булмаһын, әгәр белһәң һин, был дөрөҫ.\nҺинең иғтибарға тулыһынса һеҙгә ҡағыла.\nКереткәнсе килә, һеҙ ҡулдарын тойоп erspüre.\nШуның өсөн күҙәтеп, был ваҡытта был булған, юлы менән бәйләнеш тергеҙеләсәк.\nОрганизм һинең менән була. Һин тип тоя. Бәләкәй һәм иғтибар тойоу хистәре. (Ҡайһы берҙә аталған был"памятование") хәбәр ул, һинең һәр ваҡытта-тип тоя. Ә һин биләгән. Тын алырға ваҡыт юҡ. Хатта биш түгел Минут. Көн һайын биш минут. Был ваҡытта һеҙгә һалырға булдым. Мин киске йәки сит ил экстравагантный Ночевка тураһында әйтеп тораһы ла түгел (хәйер, ул да здор). Мин биш минут көнө тураһында һөйләй, ҡатын-ҡыҙҙарға бағышланған кәрәк һин уларҙың, улар һинең менән бүлешеп, үҙ тормошо. Асыҡ булыуы - зачет бушлай ҡарай һәм тыңлай. Әгәр һин быны эшләй. Поспорить менән тын алалар: һин генә башланған кеүек, һинең тәме килә һәм туҡтай алмай инде. Матур ғаилә булып һәм сертификация Красильщиков Justice Hakomi консультант-терапевт, индивидуаль консультациялар, аяҙайтҡанда Eheberat, пар һәм тәрбиәселәр өсөн коучинг индивидуал һәм шул теманы, унда емерелгән йәки мөнәсәбәттәр барлыҡҡа килә. Skype телефоны буйынса донъяла бөтә сеанс. E-Mail буйынса клиенттың үтенесе буйынса-мәғлүмәт пакеттар. Был посты башта. The Post Huffington Бәхәс өсөн бөтә мөмкинлектәр платформа булып тора. Әгәр һеҙ сәйәси йәки социаль мәсьәләләр буйынса фекер алышыу дауам итә телем, беҙҙең команда үҙ идеяларын блог ебәрҙе. Төп мәҡәлә һәм блог-постарҙа буйынса почта көн һайын. Персонализировать бюллетень контент һәм реклама эсенә ала.\nСайтында танышыу Өсөн илдең\nSite-uri De dating Online gratuit Pe ziua De azi . Înregistrarea\n18 башҡа бушлай видео чат мәскәүҙә таныша видео видео без бушлай танышыу сайттарына теркәлдем башҡа ҡыҙҙар менән ч рулетка чатта теркәлергә ҡыҙы рулетка видеочивать бушлай онлайн башҡа видео чат шәхси танышыу видео видео танышып аралашыу ҡыҙ менән танышырға теләй


Бәрәңгенең еллеһен үҫтерә Ишәй егете Айрат ҒӘЛЛӘМОВ | Министерство сельского хозяйства Республики Башкортостан\n» Бәрәңгенең еллеһен үҫтерә Ишәй егете Айрат ҒӘЛЛӘМОВ\nБәрәңгенең еллеһен үҫтерә Ишәй егете Айрат ҒӘЛЛӘМОВ\nЭшҡыуарлыҡты уңышҡа илтеүсе һәм килем килтереүсе өлкә, тип уйлай инем. Баҡһаң, бында ла өмөттәр өҙөлөү, хыялдарҙың селпәрәмә килеүе кеүек күренештәр була икән.\n-Тормошҡа ашмаҫ маҡсаттар булмай, кешегә тик ялҡаулыҡ, күп һылтауҙар эҙләү, зирәклек етмәү ҡамасаулай. Үҙеңдә ошоларҙы еңеп сығырҙай көс таба алһаң, барыһы ла һин теләгәнсә буласаҡ, - ти ике йыл элек кенә үҙ көсө менән крәҫтиән-фермер хужалығы асып ебәреп, хәҙер инде ерҙә ныҡ баҫып тороусы эшҡыуар Айрат Ғәлләмов.\nӘлеге көндә ул йәшелсәселек менән шөғөлләнә. Йорт эргәһендәге баҡсаһында кәбеҫтә, һуған, ҡабаҡ үҫтерә. Уларҙы Ишембай, Стәрле баҙарҙарына алып барып өлгөртөп тора. Шәхси эшҡыуар 50 гектар ерҙе ҡуртымға алған. Быйыл 4 гектарында картуф ултыртҡан. Тиҙ өлгөрә торған сортлы картуфты булдыҡлы яҡташыбыҙ йәй башынан уҡ халыҡҡа һата. Бер ҡараһаң, картуф үҫтереүҙән дә еңел эш юҡ кеүек: яҙын сығарып сәстең, сүбен утаның, күмдең, ҡортон йыйҙың да – ҡаҙып та алдың. Нимә уйлағанымды һиҙгәндәй, эшҡыуар дәртләнеп, үҙ эше тураһында һөйләй башланы.\n- Иң мөһиме, ерҙе дөрөҫ итеп ашлау. Шунда ғына үҙең теләгәнсә уңыш алырға мөмкин. Колорадо ҡуңғыҙынан ҡотолор өсөн дә һыналған препараттар ҡулланабыҙ. Маҡсат – халыҡҡа үҙебеҙҙең ерҙә үҫкән экологик таҙа йәшелсә етештереү.\nКиләһе йыл картуф майҙанын тағы ла арттырырға уйлайбыҙ. Уның өсөн бөтә шарттар бар. Быйыл картуфтың һигеҙ төрөн сәстек. Күңел биреп тәрбиәләгәс, уңыш та юғары. Үҫтереп алғанды һаҡлар өсөн келәт тә һатып алдым. Тимәк, орлоҡ та яҡшы ятасаҡ, - ти көҙөн халыҡҡа юғары сифатлы орлоҡ һатыу яғын да уйлаған эшҡыуар.\nЙәшерен-батырыны юҡ, эште башлап ҡына торғанда ауырлыҡтар, ҡаршылыҡтар ҙа етә. Әлегә килемгә ҡарағанда сығымдар күберәк, ти Айрат Әғзәм улы. Пландары ҙур, маҡсаттары ла изге - яҡын киләсәктә техника һатып алыу, заманса ер эшкәртеү алымдарын нығыраҡ өйрәнеү, яҡташтарын сифатлы аҙыҡ менән тәьмин итеү.\nБарыһы ла килеп сығыр. Эшҡыуарҙың төп һәләте - алдан күрә белеү, халыҡ ихтыяжын аңлау. Киләһе айҙа ғына түгел, хатта бер нисә йыл алдан теге йәки был өлкәлә хәлдәрҙең ниндәй буласағын күҙаллау оҫталығына эйә кеше генә эшҡыуарлыҡта уңышҡа өлгәшә. Айрат Ғәлләмов кеүек ир-егеттәр ерҙә эшләй икән, тимәк, сит-ят ризыҡ араһында үҙебеҙҙекен һайлау мөмкинлеге буласаҡ.


Өфөнөң Киров районында файҙаланыуға яраҡһыҙ тип табылған 2 йорт һүтелде\nУлар Өфө-Aэропорт юлында урынлашҡан. Йорттар һүтелгәс, юлды киңәйтеү эштәре һәм йорттар урынында ҙур комплекс төҙөү планлаштырылған.\nВалентина Шабрина был йортта 15 йыл ғүмер иткән. 50-се йылдарҙа төҙөлгән барак иҫкереп, буралары серей, нигеҙе ҡойола башлаған. Тормош иптәшемдең тыуған йорто булғанға, бер аҙ йәл әлбиттә, ләкин яңы йортҡа күсеүебеҙ күпкә яҡшыраҡ, ти ул. Валентина Шабрина: «Беҙ хәҙер хаҡлы ялдағыларбыҙ. Йортта ике ғаилә йәшәй инек. Ҡыҙыбыҙға айырым йорт, ә беҙгә бер бүлмәле фатир бирҙеләр. Унда, әлбиттә, күпкә уңайлыраҡ. Хәҙер баҡса һатып алырға ғына ҡалды». Дим урамында барлығы 6 йорт файҙаланыуға яраҡһыҙ тип табылғас, йорттарҙы ере менән шәхси эшҡыуар һатып ала. Ә хужаларын торлаҡ менән тәьмин итә. Иҫке йорттарҙа йәшәүсе 12 ғаилә яңы фатир алған. Артем Корнилов, проект етәксеһе: «Һәр кем үҙе теләгән урында торлаҡ алды. Кемдер йорт менән ер, ә кемдер фатир һайланы. Был урында көҙгә табан яңы бинаға нигеҙ һала башлайбыҙ». Йорттар һүтелгәс, Өфө-Аэропорт юлын киңәйтеү эштәре лә башланасаҡ. Юл Өфөлә уҙасаҡ БРИКС һәм Шанхай хеҙмәттәшлек ойошмаһы саммитары әҙерлек сиктәрендә төҙөкләндерелә. Оҙаҡламай был урында 4 ҡатлы ҙур бина төҙөләсәк. Унда төҙөлөш комплексы һәм офистар урынлашасаҡ. 10 мең квадрат метрлыҡ бина 2015 йылдың аҙағына тиклем файҙаланыуға тапшырырға тейеш.


Өфөлә Карьера көнө-2010 үтәсәк // Иҡтисад | новости башинформ.рф\nӨфөлә Карьера көнө-2010 үтәсәк\n12:16, 13 мая 2010 Иҡтисад\n20 майҙа Эшҡыуарлыҡ аҙналығы сиктәрендә, Рәсәй эшҡыуарлығы көнөн байрам итеүгә арнап, Карьера көнө үткәрелә. Был сараны «Рәсәй терәге» Дөйөм Рәсәй бәләкәй һәм урта эшҡыуарлыҡ йәмәғәт ойошмаһының Башҡортостан төбәк бүлексәһе, Өфөләге АНКОР кадрҙар холдингы һәм ӨДАТУ-ның Иҡтисад һәм идара итеү институты ойоштора.\nКарьера көнөнөң генераль партнеры – «ВымпелКом» асыҡ акционерҙар йәмғиәте. Карьера көнөн әҙерләүҙә SIFE һәм AIESEC студенттар ойошмалары ҡатнаша.\nТөп ваҡиғаларҙың береһе булып алдынғы халыҡ-ара, Рәсәй һәм локаль компанияларҙың вакансиялар йәрминкәһе торасаҡ. Юғары һәм урта махсус уҡыу йорттарының сығарылыш курстары студенттары компаниялар вакансиялары менән таныша, эш биреүселәрҙең талаптары хаҡында белә аласаҡ. Өсөнсө-дүртенсе курстар студенттарына, мәҫәлән, «ВымпелКом» асыҡ акционерҙар йәмғиәте, Philip Morris, «Башнефть» акционерҙар нефть компанияһы», «Салауатнефтеоргсинтез», «ӨМЭПБ», «ОЗНА» асыҡ акционерҙар йәмғиәттәре, «Химреактивснаб», МТТ алыҫ элемтә операторы, «Уралсиб» банкы, Альфа-банк, «Европлан» лизинг компанияһы, «Ренессанс Страхование» кеүек билдәле компанияларҙа стажировкалар үтеү мөмкинлектәре тураһында һөйләйәсәктәр.\nШулай уҡ ҡайһы бер презентациялар ҙа үткәреләсәк. Мәҫәлән, «ВымпелКом» компанияһы — вәкилдәре төбәктәге яңы проекттар, «Рәсәй терәге» Башҡортостан төбәк бүлексәһе республиканың йәш эшҡыуарҙарына ярҙам дәүләт программаһы хаҡында һөйләйәсәк. АНКОР «Һеҙҙең файҙаға эшләгән резюме», «Эш биреүсе менән уңышлы интервью серҙәре» темаларына мастер-класс үткәрәсәк. Иң аҙаҡтан матбуғат конференцияһы үткәреләсәк.\nТеги: кадрҙар, семинарҙар, презентациялар


Әмир Абдразаҡов – Башҡортостандың кино сәнғәтенә нигеҙ һалыусы, милли мәҙәниәт йөрөтөүсеһе һәм һаҡлаусыһы // Мәҙәниәт | новости башинформ.рф\nӘмир Абдразаҡов – Башҡортостандың кино сәнғәтенә нигеҙ һалыусы, милли мәҙәниәт йөрөтөүсеһе һәм һаҡлаусыһы\n17:25, 15 января 2014 Мәҙәниәт\nБөгөн Башҡортостандың күренекле мәҙәниәт хеҙмәткәре, республикабыҙҙың кино сәнғәтенә нигеҙ һалыусы Әмир Ғәбделмән улы Абдразаҡовҡа 80 йәш тулыр ине. Ул ғәжәп күп яҡлы шәхес булды. Үҙ ғүмере эсендә ул үҙен һәләтле актер, режиссер, сценарий төҙөүсе һәм педагог итеп күрһәтте.\nӘмир Абдразаҡов 1934 йылдың 15 ғинуарында Ырымбур өлкәһе Александровка районының Ҡайыпҡол ауылында тыуған. Моңға һөйөү уның менән ғүмер буйы бергә бара. Уның атаһы Ғәбделмән ағай – фронтовик, колхоз һәм ауыл советы рәйесе – башҡорт халыҡ йырҙарын оҫта башҡарыусы. Мәктәптә уҡыған сағында Әмир бик күп музыка ҡоралдарында үҙаллы уйнарға өйрәнә, айырыуса уға мандолина оҡшай. Моңға һөйөүҙе Әмир Ғәбделмән улының балалары – Асҡар һәм Илдарҙа ҙа үҙ итә, улар күренекле опера йырсылары.\n1959 йылда Пыжков и Бибиков курстары буйынса Мәскәүҙәге А.В.Луначарский исемендәге Дәүләт театр сәнғәте институтын (ГИТИС) тамамлай. 1959-1962 йылдарҙа М.Ғафури исемендәге Башҡорт дәүләт академия драма театрында эшләй. Сағыу шәхес һәм тәбиғәттән актерлыҡ талантына эйә булыусы Әмир Ғәбделмән улы классик спектаклдәрҙә иҫ киткес сәхнә образдары тыуҙыра. Алексей Арбузовтың «Сәйәхәт йылдары» пьесаһында Ведерников роле тәүге образы. Ул Әнғәм Атнабаевтың «Ул ҡайтты» пьесаһында Тимербулатты, Джемалдың «Ҡара сәскәләр» драмаһында Надирҙы, Назар Нәжмиҙең «Егет егетлеген итә» пьесаһында Хаернасты һәм башҡа ролдәрҙе иҫ киткес уйнай.\n1962 йылда Әмир Абдразаҡов Башҡортостан АССР-ның Министрҙар Советы ҡарамағындағы Радио һәм телевидение тапшырыуҙары буйынса комитетына режиссерлыҡ эшенә күсә. Абдразаҡов Башҡортостан телевидениеһының алтын фондына ингән 50-нән ашыу фильмды эшләй. Улар араһында – Яныбай Хамматовтың «Бөртөкләп йыйыла алтын» һәм Ғәли Ибраһимовтың «Кинйә» романдары буйынса беренсе күп сериялы фильмдар.\n1991 йылдан алып «Башҡортостан» киностудияһының беренсе директоры булып эшләп, Әмир Ғәбделмән улы республикала кино сәнғәтен булдырыуға һәм үҫтереүгә ҙур өлөш индерә. Ул «Әхмәтзәки Вәлиди Туған», «Аҡмулла», «Халҡым һағышы», «Башҡорт туйы», «Ишмулла», «Күңелем ҡанаттары», «Заһир Исмәғилов» һәм тыуған төйәгенең күренекле мәҙәниәт хеҙмәткәрҙәренә арналған бик күп башҡа документаль һәм нәфис фильмдар төшөрә. 2008 йылдың 22 февралендә премьераһы үткән, Башҡортостандың халыҡ яҙыусыһы Зәйнәб Биишева тураһында «Беҙҙең Зәйнәб» документаль таҫмаһы уның тамамланған һуңғы ижад эше була.\nҠыҙғанысҡа ҡаршы «Ҡанаттарым минең» исемле фильмы тамамланмай ҡала, ул уны үҙенең ижади биографияһында иң мөһим тип иҫәпләй. Фильм нигеҙендә улдары – донъя кимәлендә танылыу яулаған опера йырсылары Асҡар һәм Илдар Абдразаҡовтар, тураһында тарих булырға тейеш ине.\nБашҡортостан һәм Рәсәй мәҙәниәте үҫешенә ҙур өлөш индергәне өсөн Әмир Ғәбделмән улына «БАССР-ҙың атҡаҙанған мәҙәниәт хеҙмәткәре» почетлы исеме бирелә. Уның милли батырыбыҙ Салауат Юлаевтың тормошо һәм батырлығы тураһында «Һынмаған рух» тарихи-биографик киноочергы Башҡортостан Республикаһының Салауат Юлаев исемендәге дәүләт премияһы менән баһалана. Әмир Абдразаҡов Башҡортостан Республикаһы Кинематографистар союзы рәйесе, «Ника» Рәсәй кинематография сәнғәте академияһының мөхбир ағзаһы, Рәсәй Кинорежиссерҙар гильдияһы ағзаһы, Башҡортостан Республикаһы Театр эшмәкәрҙәре союзы идаралығы ағзаһы итеп һайлана. 1994 йылдан алып Өфө сәнғәт институтында уҡыта.\nӘмир Абдразаҡов ауыр һәм оҙаҡ ауырығандан һуң 2008 йылдың 6 мартында 75-се йәшендә вафат була, Өфөлә ерләнә. 2009 йылдың 15 декабрендә Әмир Ғәбделмән улы йәшәгән, Өфөнөң Ғафури урамы, 6 адресы буйынса таҡтаташ асыла. Уға үлгәндән һуң, 2010 йылда Зәйнәб Биишева исемендәге премия бирелә. 2013 йылда «Китап» нәшриәтендә ошо күренекле мәҙәниәт эшмәкәренең тормошо һәм ижады тураһында «Дала бөркөтө» исемле китап сыға.\nВладимир Романов\tавтор: Владимир Романов\nТеги: хәтер, юбилейҙар


Алмашайыҡ! » «Йәшлек» гәзите | Газета "Йэшлек"\nГазета "Йәшлек" » Мәҙәниәт һәм сәнғәт » Алмашайыҡ!\n2005 йыл. Канада. Кайл Макдональд исемле егет ҡуртымға алынған фатирҙа йәшәй һәм үҙ өйө тураһында хыяллана. Бындай уйланыуҙар уны ҡыйыу аҙымға этәрә: Кайл бәләкәй әйберҙәрҙе – ҙурға, арзандарын ҡиммәтерәккә алмаштыра башлай. Ҡыҙыл ҡағыҙ ҡаптырғысты ул ручкаға алмаштыра, уны – ишек тотҡаһына, ишек тотҡаһын – газ мейесенә...\nБарлығы 14 тапҡыр алмашып, ул фатирға тиклем барып етә һәм шунда уҡ интернет «йондоҙ»она әйләнә. Беҙ Канадала түгел, Башҡортостанда, әлбиттә, әммә Кайлдың мауыҡтырғыс тарихын ишеткәс, уны ҡабатларға теләк уянмаймы? «Юлдаш» радиоһы алып барыусыларында, һис шикһеҙ, уянған. Сөнки улар сентябрь айында «Алмаш-тилмәш» проектын иғлан итте. Иртәнге эфирҙы алып барған егеттәр – Филүс, Йәмил һәм Ғәзиз ҡулдан-ҡулға тапшырылған әйберҙәр сылбырын ручканан башланы. Тыңлаусылар интернетта тәҡдимдәрен яһаны. «Юлдаш» яҙыулы ручкаға Айнур Күскилдин эйә булды, ә проектҡа ул фитнес-беләҙеген ҡалдырҙы. Шулай итеп, алышыуҙар ҡуласаһы әйләнә башланы. Егеттәрҙең ҡулы аша Архангел районынан Гөлнур Ибраһимованың йорт ҡуяны, «Башҡорт шәле» компанияһының аҡ шәле, баян, Баймаҡтан Үтәғоловтар ғаиләһенең сәңгелдәге, Күгәрсендән Гөлфиә Киленбаеваның кәзәһе үтте. Кәзәне улар Әбйәлилдән оҫта ҡуллы Рита апай Шәйҙуллина эшләгән милли биҙәүес – һаҡалға алмаштырҙы. Хәҙер өс егет түшелдеректең яңы хужаһын эҙләй.\n«Иртәнсәккәй тороп» проектының алып барыусылары билдәләүенсә, улар К. Макдональд кеүек аҙаҡҡы ҙур әйберҙе үҙҙәренә ҡалдырырға теләмәй. Алмашыуҙар сылбырын йомғаҡлаған тәҡдим эфирҙа тыңлаусылар араһында уйнатыласаҡ. Егеттәр, кәм тигәндә, атҡа өмөт итә.\n«Алмаш-тилмәш» проектында ҡатнашырға теләүселәр барлыҡ мәғлүмәтте «Юлдаш» радиоһының «Бәйләнештә» социаль селтәрендәге рәсми төркөмөндә табыр. Тәҡдимдәрегеҙ булһа, һеҙ ҙә үҙенсәлекле проектҡа ҡушылығыҙ. Акцияның барышын дүшәмбенән йомаға тиклем иртәнге сәғәт 9 тула 15 минуттан «Юлдаш» радиоһында күҙәтергә була. Ошо уҡ ваҡытта 285-77-85 телефонына шылтыратып, алмаштырырға теләгән әйберегеҙ тураһындағы мәғлүмәтте еткерә алаһығыҙ. Алмашайыҡ!